
Permagnum  numenmi  carminis  Lucretiani  versuum  par- 
tim  scribarum  errore  partim  primi  editoris  neglegentia  falso 
loco  traditum  esse,  non  est  quod  moneam.  Illius  generis  men- 
dorum  certe  maxima  pars  cum  ante  Lachmannum  et  Bemay- 
sium  tum  horum  eximia  opera  sublata  est;  huius  autem  ge- 
neris  menda  illi  permulta  corrigenda  reliquerunt. 

Nam  ars  critica  in  Lucretii  carmine  facienda  propterea 
in  summa  difficultate  est,  quod  tam  varia  eius  menda  et  vitia 
sunt;  neque  enim  solum  textus  qui  dicitur  scribarum  negle- 
gentia  et  interpolatorum  vel  interpolatoris  industria  admo- 
dum  corruptus  est,  sed  etiam  carmen  a  Lucretio  ipso  imper- 
fectum  neque  satis  ordinatum  relictum  est.  Itaque  saepissime 
fit,  ut,  etiam  si  quem  locum  sanum  non  esse  cognitum  sit, 
dubitari  tamen  possit,  cuinam  generi  id  mendum  tribuendum 
et  quanam  medendi  ratione  utendum  sit.  Sed  cum  varia 
exstare  menda,  quae  a  prima  editione  vel  ab  imperfecta  car- 
minis  condicione  repetenda  sint,  cum  alii  tum  Susemihlus  et 
Briegerus  satis  certis  argumentis  et  satis  multis  exemplis  com- 
probaverint:  si  nexus  sententiarum  sanus  non  esse  neque  sa- 
tis  facili  emendatione  sanari  posse  videtur,  maxime  de  versi- 
bus  transponendis  aut  extra  carminis  continuitatem  scriptis, 
secundo  demum  loco  de  interpolationibus  cogitari  non  solum 
licet  sed  necessarium  est. 

Atque  iam  permultis  locis  homines  docti  transponendo 
Lucretii  carmen  in  meliorem  condicionem  redegerunt.  Sic  — 
ut  earum  quae  post  editionem  Bemaysianam  factae  vel  propo- 
titae  sint  transpositionum  nonnullas  tantum  afferam,  quae  quam 
maxime  certae  videantur  —   Bergkius  w.  11,    1170  ^) — 1173 


*)  Numeris  utor  Bernaysianis. 


post  V.  11671)  et  V,  170  et  171  post  176»)  collocandos  esse 
recte  exposuit.  Non  minus  probo,  quod  Hoerschelmaimus  *) 
et  B  ockemueUerus  vv.  11,  456 — 463  post  477  collocarunt;  idem 
Hoerchelmannus  *)  vv.  H,  165 — 183  ante  v.  141  locum  suum 
habere  recte  vidit.  Sturenburgus  ^)  et  Bockemuellerus  w.  I, 
205 — 207  post  214,  idem  Bockemuellerus  praeterea  w.  HI, 
472  et  473  post  461  %  IV,  322—361  post  266 '),  IV,  365 
post  367»),  VI,  1131—1135  post  1117»)  collocavit  recte. 
Lotzio  quoque  assentiendum  est,  quod  vv.  IV,  895 — 903  cum 
V.  888  coniungendos  esse  dicit^^*).  Praetera  non  dubito,  qnin 
V.  n,  644  post  V.  661^1)  et  II,  817—825  post  794")  collo- 
candos  esse  recte  iudicaverit  Briegerus.  Denique  Susemihlus 
w.  n,  973—990  post  9301»)  et  [m,  910—916]  post  928 1*) 
recte  posuit. 

Sed  cum  nonnulli  homines  docti  in  transponendis  versi- 
bus  minus  caute  egerint,  innumerabilis  paene  numerus  est 
versuum,  quorum  transpositio  proposita  sit.  Quos  si  omnes 
tractarem,  non  solum  huiuscemodi  commentationis  fines  longe 
excederem,  sed  etiam  de  multis  verba  facienda  essent,  quae 
accuratius  tractare  operae  pretium  omnino  non  est.  Itaque 
praeter    eas    quas    transpositiones    ipse   proponam   nonnullos 


*)  Annales  philol.  vol.  67,  pag.  319,  cf.  PoUium  Philol.  26,  327. 

■2j  annal.  philol.  67,  324;  idem  iudicarunt  Goebelius  obss.  pag.  44 
et  Munro,  iam  antea  Lambinus. 

')  obss.  pag.  28;  assensus  est  Brigerus,  Bursians  Jahresberichte 
1876,  II,   167. 

*)  obss.  pag.  15  assentiente  Briegero  I.  c.  pag.  184,  qui  ibi  quoque 
uncis  opus  esse  monuit. 

*)  Acta  soc.  philol.  Lips.  II,  389  assentiente  Brigero  1.  c.  pag.  167 

")  assensus  est  Brigerus  1.  c.  168. 

f        11  >»  >j  »       11 

I        11         )>         >)         i>     iby. 

')  170 

/  11  11  11  11       '  '"• 

")  Philol.  VII,  pag.  726  cf.  Susemihlum;  Philol.  33,  443  adn. 
")  Philol.  25,  67  cf.  Hoerschelm.  obss.  pag.  21. 
"j  V.  Philol.  25,  69  seqq. 
")  Philol.  25,  74  seqq. 
")  Philol.  27,  55. 


tantum  locos  tractare  liceat,  quibus  honiines  docti  non  recte 
videantur  transposuisse. 

His  praemonitis  iam  ad  singulos  locos  accedamus  carmi- 
nis  ipsius  ordinem  secuti. 

I,   50—61;  136—148. 

De  libri  I.  prooemio  homines  docti  diversissimas  sententias 
protulerunt.  Ab  una  parte  extrema  stat  Bockemuellerus ; 
qui  non  solum  vv.  102 — 135,  quippe  qui  in  prooemio  ad  Mem- 
mium  misso  locum  non  habeant  et  scripti  sint,  quo  tempore 
Lucretius  cum  Memmio  famiharitatem  nondum  inierit,  a  con- 
tinuitate  carminis  seiungendos  esse  putat,  sed  etiam  eius, 
quod  ad  Memmium  missum  sit,  prooemii  unam  partem  (vv. 
50 — 61)  transponendam  esse  censet.  Medias  partes  tenent 
Jessenius  (Jahresbericht  der  Kieler  Gelehrtenschule  1872, 
pag.  20  seqq.),  Briegerus  (Philol.  23,  456  seqq.),  Stuerenbur- 
gus  (Acta  soc.  phil.  Lipsiens.  1874,  11,  373  seqq..):  qui  in 
omnibus  prooemii  partibus  compouendis  poetam  ante  oculos 
habuisse  Memmium,  nonnullas  autem  non  satis  apte  carminis 
continuitati  inseri  posse  aut  transponendas  esse  censent.  Ab 
altera  denique  parte  extrema  stat  Vahlenius  (Monatsberichte 
der  Berliner  Acad.  1877,  pag.  479  seqq.),  qui  omnes  prooemii 
partes  suo  ordine  nobis  traditas  omnesque  ex  uno  eodemque 
poetae  consilio  fluxisse  evincere  studuit. 

Eam  certe  Bockemuelleri  opinionem,  qua  vv.  102 — 135  ex 
carminis  continuitate  toUendos  esse  putat,  accuratius  a  me 
refutari  opus  non  est,  cum  maximam  partem  ex  falsa  eius 
de  totius  carminis  condicione  sententia  nata  sit  (cf.  Brieger. 
Bursians  Jahresberichte  1876,  11,  162).  Omnes  autem  diffi- 
cultates  positae  sunt  cum  in  Memmii  appellatione  desiderata 
tum  in  vv.  50 — 61  et  136 — 145  collocandis.  Quibus  de  rebus 
Vahlenium  multa  illum  quidem  recte  ad  Briegeri  et  Stueren- 
burgi  sententias  refutandas  attulisse  puto ;  sed  nescio  an  inter- 
pretatione  sua  interdimi  eas  quae  illis  offensioni  fuerunt  res 
excusaverit  magis  quam  omnino  offensionis  causas  non  esse 
probaverit. 


/ 

Ut  primiun  ad  w.  136 — 145  me  convertam,  si  Briegerus 
a  V.  135  statim  ad  v.  146  progrediendum  esse  unumquemque 
semel  admonitum  videre  putat,  si  Stuerenburgus  eos  paren- 
thesis  quasi  loco  inter  w.  135  et  146  interpositos  esse  dicit, 
Vahlenius  autem  eos  aptissime  ubi  traditi  sunt  collocatos  esse 
censet:  vereor,  ne  res  ad  id  redire  videatur,  de  quo  dispu- 
tandum  uon  esse  iam  veteres  dixerunt.  Vahlenius  recte  ille 
quidem  exposuit  hos  vv.,  quibus  Lucretius  de  difficultatibus 
doctrinae  suae  sermone  latino  illustrandae  conqueritur,  quam 
aptissime  in  fine  prooemii  collocari.  Sed  post  hos  w.  poetam 
apte  ad  ea  quae  antecedunt  reverti  versibus  146 — 148  vix 
cuiquam  persuadebit ;  atque  ipsi  concedendum  est  v.  146  par- 
ticulam  „igitur"  alio  modo  usurpatam  esse  atque  ceteris  lo- 
cis,  quibus  eidem  tres  w.  inveniuntur.  Nonne  potius  ex- 
spectaveris  Lucretium ,  postquam  affirmavit  se  quemvis  la- 
borem  libenter  sufferre ,  ut  Memmii  menti  clara  lumina  prae- 
panderet,  statim  ad  doctrinam  ipsam  accessurum  et  Memmio 
clara  lumina  praepandendi  initium  facturum  esse?  Itaque 
versum  145  excipere  debet  v.  149.  Verbum  autem  cuius 
(v.  149)  ad  totam  versuum  143 — 145  sententiam  referendum 
videtur;  quod  si  quis  minus  apte  fieri  putet,  nihil  obstat, 
quominus  id  ad  carmen  (v.  143)  referat. 

Nunc  si  quaerimus,  quid  faciendum  sit  versibus  146 — 148: 
cum  eis  coniungendi  sunt,  quibuscum  arctissime  eos  cohae- 
rere  Briegerus  et  Stuerenburgus  monuerunt.  Etiam  ante  v. 
136  aptissime  collocantur;  naturae  enim^species  et  ratio, 
ex  quibus  Lucretii  doctrina  composita  est,  e  Graiorum 
obscuris  repertis  constant.  Necessarios  quidem  w.  146 
— 148  inter  v.  135  et  v.  136  non  esse  libenter  concedo;  ita- 
que  si  quis  eos  a  Lucretio  hoc  loco  non  scriptos,  sed  ab 
interpolatore  e  Hbro  IL  (59—61)  vel  m.  (91—93)  vel  VI. 
(39 — 41)  iteratos  et  ad  w.  144  et  145  margini  adscriptos 
esse  dicet,  non  habebo,  quo  ejus  sententiam  refutem,  nisi 
quod  versimile  non  videtur  esse  Lucretium  non  statim  in  car- 
minis  initio  hoc  totius  doctrinae  principium  ceimnemoraturum 
fuisse. 

Transeo  ad  w.  50 — 61,  quos  Bockemuellerus  post  v.  145 
collocat,  Briegerus  et  Stuerenburgus  extra  carminis  continui- 

tatem  scriptos  esse  censent.  Ac  primum  quidem  Vahlenius, 
quam  arcte  cum  eis  quae  aetecedunt  cohaereant,  recte  de- 
monstrayit.  Tres  sunt  condiciones,  quas  expleri  poeta  neces- 
sarium  esse  putat,  ut  carmen  suum  eam  quam  ipse  vult  uti- 
litatem  et  fructum  Memmio  ferre  possit:  primum  ut  carmen 
Veneris  auxilio  pulchrum  et  lepidum  fiat  (w.  1 — 28);  deinde 
ut  neque  ipse  in  componendo  neque  amicus  in  legendo  car- 
mine  rehus  externis  impediantur  (29 — 43);  denique  ut  Mem- 
mius  attentum  animum  ad  doctrinam  suam  adhihere  velit 
(50 — 53).  Nihil  igitur  usque  ad  versum  61  desideratur  nisi 
Memmii  appellatio,  quam  in  versu  50  restituendam  esse  Vah- 
lenius  recte  indicavit.  Ac  Bemaysii  conjectura,  qui  pro  codi- 
cum  lectione: 

quod  superest  ut  vacuas  auris 
scrihit: 

quod    superest    vacuas    auris   animumque    sa- 
gacem 
satis   certis   argumentis   refutata   Lachmannum  secutus   est, 
qui  conjecerat: 

quod    superest    vacuas    auris  animumque   age 
Memmi. 
Cogitari  etiam  potest  scrihendum  esse: 

quod  superest,  Memmi,  vacuasaurisanimumque; 
verhum  enim  age  numquam  apud  Lucretium  invenitur  nisi 
in  formula  nunc  age  cf.  L  265,  921;  H.  62,  333,  730;  m. 
417;  IV.  108,  175,  267,  671,  720;  VL  495,  535,  738  et  semel 
in  verho  agedum  III,  960;  et  quod  in  codd*  ante  vacuas 
legitur  ut  indicare  videtur  non  solum  post  vacuas  sed  etiam 
ante  hoc  vocahulum  corruptelam  quaerendam  esse. 

Nunc  si  ad  alteram  huiusce  disputationis  partem  nos 
convertimus,  quomodo  w.  50 — 61  cum  eis  quae  sequuntur 
cohereant:  Briegerus  in  eo  quidem  non  recte  videtur  offen- 
disse,  quod  trium  partium,  quihus  poeta  Memmium  adhor- 
tatur  (50 — 61,  80 — 101,  102 — 135),  prima  haec  verhis  duci- 
tur  quod  superest  et  intercedentihus  vv.  62 — 79  a  reliquis 
duahus  seiuncta  est.  Eae  enim,  ut  ita  dicam,  adhortationes 
diversissimae  sunt.  Illa,  qua  poeta  postulat,  ut  Memmius 
attento  animo  ad  doctrinam  suam  audiendam  accedat,  iam 

locum  habet,  antequam,  quaenam  et  qualis   esset  haec  doc- 

trina,  siguificavit  i.  e.  ante  vv.  61 — 79.     Hae  contra,   quibus 

opiniones  praeiudicatas  et  superstitiones,  quae  vulgo  doctrinae 

suae  infestae  sint,  amovere  studet,  intelligi  omnino  non  pos- 

sunt,  nisi  iam  paucis,  qualis    esset    doctrina,    indicatum    est. 

Re  vera  autem  offendendum  est  in  vv.  54 — 61,  qui  cum  universi 

carminis  summam  —   nihil  aliud  in  vv.  54  et  55  init.  quae- 

rendum  videtur    —    breviter    indicant  tum  libri  I.   thematis 

propositionem    cum    accurata    atomorum    terminologia    con- 

iunctam    coutinent.      Talia   autem    ante    accuratiorem    argu- 

menti  paene  totius  propositionem,  quae  in  vv.  127 — 135  inest, 

non  apta  esse  neque  omnino   locum  habere  nisi   ante   ipsam 

libri  I.  argumentationem  apparet.    Ac  si  quis  Lucretium  ni- 

hil  ahud  versibus  54 — 61  efficere  voluisse  dicat,  nisi  ut  doc- 

trinam  suam  atomisticam  esse  significet:    ad   id  efficiendum 

certe  tam  accurata  primordiorum  terminologia  opus  non  erat. 

Et   si   Vahlenius   pag.  493  necessariam   illam   quidem  non 

esse   dicit,  sed  noninutilem,   ut   statim  in  initio  carminis 

appareat,  qualis  sit  ea  doctrina,  qua  omnia   ex   rerum  semi- 

nibus  sine  deorum  auxiho  fiant:   cur  Lucretius,   si  iam   hoc 

loco  efferre  voluit,  secundum  suam  doctrinam  omnia  sine  de- 

orum  opera  fieri  —  cur  id  non  expressis   verbis  protuht?   et 

quid  ad  hanc  sententiam  illustrandam  conferunt  vv.  58 — 61? 

Denique  quod  Vahlenius  pag.  497  ad  illustrandam  eam  ratio- 

nem,    qua  Lucretius   post   vv.  54 — 61    novam    etiam  partem 

prooemii  addat,  III,  31 — 93  etlV,  43 — 95  comparat,  monen- 

dum  est  prorsus  contrariam  ibi  inveniri  rationem,  et  id  ipsum 

deesse,   quod  hic   offensioni   est.    Ibi   enim  Lucretius,   post- 

quam  (III,  1 — 30   et  VI,  1 — 42)   de  Epicuri  meritis   ejusque 

doctrina  in  universum  disseruit,  res  singulas  ilHs  libris  trac- 

tandas  proponit;  hic  contra,  postquam  ea  iam  proposuit,  quae 

ad  librum  I.  vel  I.  et  11.    potissimum  pertinent,   tum  demum 

Epicuri   laudes    celebrat    et    de    eius    doctrina    in  universum 

verba  facit. 

Itaque  ea,  de  qua  Vahlenius  in  fine  commentationis  suae 
dixit  sententia,  accipienda  mihi  videtur:  Lucretium  postea 
addidisse  vv.  62 — 148,  olim  statim  post  v.  61  ad  ipsam  doctri- 
nam  exponendam  accessisse. 

Restat,  ut  quaeramus,  num  nova  pars  (62 — 148)  aliquo 
modo  cum  priore  coniungi  possit.  Quod  bene  fieri  posse  puto. 
Vidimus  omnem  oflfensionem  positam  esse  in  w.  54 — 61.  His 
omissis  omnia  bene  procedunt.  Nam  postquam  a  Memmio 
Lucretius petivit,  ut  animum  adveramrationem  adhiberet, 
quaenam  vera  esset  ratio  et  a  quonam  profecta,  dicendum 
erat. 

Quae  cum  ita  sint,  prooemium  absolutum  illud  quidem 
esse  sed  partes  eius  diversis  temporibus  scriptas,  et  Lucre- 
tium,  si  ipse  carmen  edidisset,  vv.  54 — 61  deleturum  fuisse 
censeo. 

I,  311—328. 

V.  326,  quem  Briegerus  Phil.  23,  464  aut  extra  carmi- 
nis  continuitatem  scriptum  aut  aliquo  modo  transponendum 
esse  dicit,  Stuerenburgus  1.  c.  pag.  391  rursus  contra  Brie- 
geri  suspicionem  defendere  studet,  Neumannus  denique  (De 
interpoll.  Lucretianis,  Halis  1875,  pag.  47)  ab  interpolatore 
additum  esse  censet,  nuUam  offensionem  praebet,  si  solos  w. 
322 — 327  respicimus.  Nam  si  Lambino  auctore  (cf.  Stuerenb. 
1.  c.)  eum  cum  duobus  qui  sequuntur  w.  coniungimus,  duae 
sunt  versuum  322 — 327  partes:  prior  (322 — 324)  res  paulatim 
crescentes,  altera  (325 — 327)  res  quae  paulatim  minuuntur 
tractat.  Posterior  pars  rursus  subdividitur  in  duas  partes,  qua- 
rum  prior  de  rebus  organicis  —  errat  Neumannus  Briegerum 
1.  c.  w.  322 — 325  de  animantibus  tantum  agi  dixisse  putans, 
dixit  potius  de  organicis  agi,  idque  prorsus  recte;  nam  quis 
res  anorganicas  „aevo  macieque  senescere"  dicet?  certe  Lu- 
cretius  v.  319  vocabulo  minui  usus  est  —  altera  de  rebus 
anorganicis  est.  Hoc  unum  alicui  offensioni  esse  possit,  quod 
versuum  325 — 327  prior  sententia  generalis,  altera  singularis 
est.  Hanc  inconcinnitatem  apud  prosarium  quidem  scripto- 
rem  vituperaremus,  poetae  vero,  quippe  qui  res  concretas  ab- 
stractis  praeferat,  magno  vitio  non  vertemus. 

Deinde  quod  Neumannus  Lucretium  w.  322 — 327  ea 
comprebendere  dicit,  quae  antea  singulis  exemplis  demonstra- 
verit,  verum  nou  est.  Nam  ubi  sunt  ea  exempla  quibus  cor- 
pora  a  rebus  paulatim  crescentibus  accepta  cemi  non  posse 

dictum  sit?  Praeterea  monendum  eat  particuls^m  postremo 
in  ioitio  enunciationis  positam  apud  Lucretium  serper  nova 
argumenta  ducere  et  enumerativam  vim  habere,  numquam 
coUectivam  cf.  I,  208,  250,  384,  891;  H,  371,  834;  IV,  96; 
V,  584  (aetheris  ignes,  de  quibus  hoc  v.  agitur,  solem  et 
luuam  non  complectuntur) ;  V,  1054,  1076;  VI,  417,  631. 

Unum  autem  Briegero  et  Neumanno  facile  concedo:  of- 
fensioni  esse,  quod  alia  multa  exempla  ad  eandem  rem  spec- 
tantia  alio  loco  (311 — 321)  inveniuntur,  a  quibus  hoc  unum 
prorsus  seiunctum  est.  Quaerendum  igitur  est,  quomodo  hoc 
vitium  ortum  esse  possit,  et  qua  medendi  ratione  utendum 
videatur. 

Lucretius  vv.  305 — 310  de  umoris  corporibus  dicit,  quae  in 
vestibus  in  fluviorum  litore  suspensis  haereant,  ex  vestibus  in 
sole  dispansis  aufugiant.  His  igitur  vv.  agitur  et  de  aditu  et  de 
abitu  corporum,  qui  brevi  tempore  fiunt  et  statim  cognoscun- 
tur,  etiamsi  corpora  ipsa  quae  adveniunt  et  abeunt  cemi  mon 
possunt.  Versibus  autem  311 — 321  de  abitu  tantum  corpo- 
rum  agitur  et  de  tali  abitu  qui  paulatim  fit  et  post  longum 
demum  temporis  spatium  cognosci  potest.  Itaque  argumenta 
versuum  305 — 310  et  vv.  311 — 321  satis  diversa  sunt.  Eadem 
vero  res,  quae  vv.  311 — 321,  etiam  w.  325 — 327  tractatur. 
Itaque  quin  ilU  cum  his  coniungendi  et  post  v.  327  coUo- 
candi  sint,  non  dubito.  Sed  cum  iUi  falso  loco  positi  sint, 
eos  postea  a  Lucretio  additos  esse  admodum  verisimUe  est. 
Id  porro  nuUo  aUo  consiUo  factum  videtur,  quam  ut  pro  ver- 
SU8  326  uno  exemplo  complura  substituerentur.  Itaque  v. 
326  uncis  includendus  erit. 

Totius  de  caecis  corporibus  capitis  argumentoruin 
ordo  hic  est:  1)  principio  271 — 297.  2)  tum  porro  298 
—304.  3)  denique  305—310.  4)  A.  postremo  322—324. 
4)  B.  a)  nec  porro  325,  327;  b)  quin  etiam  311 — 321. 

I,  370—397. 

Quomodo  vv.  384  —  397  expUcandi  sint,  Stuerenburgus 
pag.  391  docet.  Sed  falso  loco  positi  sunt.  Nam  si  revera 
Lucretius  quemadmodum  vv.  370 — 383  sic  etiam  his  refuta- 
tionem  adversariorum  contineri  voluisset,  ad  alteram  huius 

refiitatioms  partem  ducendam  particula  postremo  usus  non 
esset.  Praeterea  refutationem  suam  contra  eos  tantum  ex- 
pressis  verbis  convertit,  qui  originem  motus  aliter  atque  ipse 
explicare  velint;  versibus  384 — 397,  quibus,  quid  post  mo- 
tum  fiat,  exponitur,  non  ab  initio  contra  eos  se  convertit  qui 
a  se  dissentiant,  sed  quasi  praeteriens  eorum  sententiam  reicit 
magis  quam  refutat. 

Itaque  w.  384 — 397  cum  w.  370 — 383  arctius  coniun- 
gendos  non  esse  sed  per  se  stare  eodem  modo  atque  argu- 
menta  versuum  335—345,  346—357,  358—369  apparet.  Nunc 
autem  versuum  370 — 383  sententia  neque  ita  comparata  est, 
ut  cum  versuum  345 — 369  summa,  neque  ita,  ut  cum  ver- 
suum  358 — 369  argimiento  arctius  cohaereat  quam  cum  ver- 
suum  384 — 397  argumento.  Itaque  versus  370 — 383  seriem 
argumentorum  particulis  denique  (358)  et  postremo 
(384)  definitam  interrumpere  non  debent;  nam  ubi  de  com- 
pluribus  eiusdem  ordinis  argumentis  agitur,  Lucretius  aut 
una  tantum  harum  particularum  uti  solet  aut  denique  ad 
paenultimum  postremo  ad  ultimum  argumentum  ducendum 
usurpat:  cf.  I,  199  et  208,  238  et  250,  V,  1071  et  1076,  qui- 
bns  locis  unum  praeterea  addendum  videri  dicam  ad  VI, 
400—403.    Versus  igitur  384—397  post  v.  369  coUandi  sunt. 

Vv.  autem  370 — 383  aut,  cum  eandem  rem  tractent  at- 
que  w.  335 — 345,  v.  345  excipere  debent,  aut,  cum  refuta- 
tionem  contineant,  in  fine  totius  argumentationis  i.  e.  post 
397  locum  suum  habent.  Atque  Lucretium  hoc  posterius  vo- 
luisse  propter  w.  398  seqq.  putaverim,  qui  optime  hanc  refu- 
tationem  excipiunt;  quodammodo  poeta  v.  393  ad  primum 
argumentum  redierat;  itaque  si  sententiae  adversariae  refu- 
tandae  occasionem  antea  praetermiserat,  ea  nunc  denuo  se 
ei  offerebat. 

I,  511—539. 

De  eius  argumentationis,  qua  Lucretius  primordia  solido 
atque  aetemo  corpore  coustare  demonstrat,  singulis  argumen- 
tis  ordinandis  cum  graviora  non  habeam,  quibus  Stuerenburgi 
sententiam  (1.  c.  pag.  398  sequ.)  aut  infringam  aut  confirmem; 
statim  ad   eos  huius  argumentationis  w.  transire  liceat,   de 

quibus  certiora  mihi  videar  afferre  posse^  versus  dico  518,  519, 
531,  quos  Stuerenburgus  pag.  425  seqq.  ab  interpolatore  pro- 
fectos  esse  demonstrare  studuit. 

Ac  primum  quidem  de  versu  531: 
id  quod  iam  supra  tibi  paulo  ostendimus 
ante 
duabus  imprimis  de  causis  suspicionem  movet:  primum  quod 
Lucretius,  si  res  iam  antea  demonstratas  citat,  numquam  ar- 
gumenta  ipsa  addit.  Deinde  nuUum  omnino  ante  v.  520  ex- 
stare  locum  demonstrat,  ubi  primordia  propter  soliditatem 
aetema  esse  demonstretur.  Eum,  qui  scripserit  v.  531,  de 
versibus  tantum  518  et  519  cogitare  potuisse,  qui  et  ipsi  ab 
interpolatore  profecti  sint  et  primordia  propter  soliditatem 
aeterna  esse  non  demonstrent  sed  affirment  tantum.  His  cau- 
sis  denique  accedere ,  quod  Lucretius  reliquis  locis,  ubi  idem 
aut  similis  v.  inveniatur,  scripserit  supera,  hoc  loco  codd. 
exbibeant  supra. 

Priores  duae  causae  certe  admodum  graves  sunt,  neque 
tamen  propter  eas  necessario  v.  531  interpolatori  tribuendus 
est;  sed  cum  permultis  locis  vv.  Lucretiani  falso  loco  positi 
sint,  cogitari  etiam  potest  vv.  532 — 539  ex  alio  (ante  v.  520) 
loco  hic  irrepsisse,  et  hunc  ipsum  locum  esse  eum,  quem  Lu- 
cretius  v.  531  in  lectoris  animum  revocare  voluerit.  Eum, 
ubi  w.  532 — 539  desiderentur,  locum  post  v.  519  esse  statim 
apparebit. 

Transeamus  igitur  ad  w.  518  et  519: 

materies  igitur  solido  quae  corpore  constat 
esse  aeterna  potest,  cum  cetera  dissoluantur, 
quos  Stuerenburgus  bis  de  causis  spurios  esse  putat :  primum 
falsam  esse  borum  w.  conclusionem ;  nam  ex  praemissis,  quae 
contineantur  w.  513 — 515  et  516  et  517,  nibil  aUud  con- 
cludi  posse  quam:  primordia  solida  ac  sine  inani  esse;  hanc 
autem  conclusionem  post  v.  517  deesse  posse,  cum  poeta 
w.  511  et  512  huius  argumenti  summam  iam  dederit.  Deinde 
Lucretium  scribere  non  potuisse:  aeterna  esse  potest,  sed 
scribendum  fuisse  ut  v.  539:  sit  aeterna  necessest.  De- 
nique  materiam  ceteris  i.  e.  eis,  quae  e  materie  concilientur, 
opponi  non  posse. 

Suo  iure  Stuerenburgus  in  verbis  cetera  dissoluantur 
offendit.  Eadem  verba  Bockemuellero  quoque  offensioni  fue- 
runt;  sed  quod  scribit:  cetera  dissoluatur,  vitium  mutat, 
non  tollit.  Omnis  enim  materies  ex  Lucretii  sententia  solida 
est,  etiam  ea  quae  concilium  iniit ;  corpora  tantum,  quae  ma- 
teriae  concilio  orta  sunt,  vel  materiae  concilium  inane  in  se 
cohibet.  Bockemuelleri  igitur  coniectura  reicienda  illa  qui- 
dem  est,  sed  alia  non  admodum  difficili  mutatione  huic  mendo 
mederi  possumus  coetus  pro  cetera  sribentes;  coetus 
enim  vocabulum  apud  Lucretium  synonymum  est  verbi  con- 
cilium;  ex  multis,  quibus  id  probatur,  locis  paucos  affere 
satis  erit: 

I,    775:  in  coetu  =  in  concilio  v.  772. 

n,    920:  coeto  concilioque. 

I,  1017:  nam  dispulsa  suo  de  coetu  materai 

copia  ferretur  magnum  per  inane  soluta. 

I,  1047:  principiisrerum  spatium  tempusquefugai 
lagiri,  ut  possint  a  coetu  libera  ferri. 
Inter    materiem  ipsam  et    coetum   materiai    distinguitur  11, 
1002  seq.: 

nec  si  interimit  mors  res,  ut  materiai 

corpora  conficiat,  sed   coetum  dissupat  ollis. 

Deinde  quod  Lucretius  dicit:  „materies  esse  aetema  po- 
test",  in  his  verbis  eum  hanc  inesse  sententiam  voluisse  pu- 
taverim:  sententiae  meae,  qua  materiem  aetemam  esse  dico, 
iam  nihil  obstat." 

Dissolutis  igitur,  quae  in  singulis  verbis  offensioni  esse 
possint,  ad  nexum  sententiarum  accedamus.  Ad  eam,  quae 
w.  518  et  519  proponitur,  conclusionem  efficiendam  duo  vel 
potius  tria  praemissa  neccessaria  sunt:  la)  materies  ipsa 
sine  inani  est,  Ib)  materiae  concilium  inane  cohi- 
bet,  2)  quod  sine  inani  est,  deleri  non  potest.  Horum 
praemissorum  priora  (la  et  Ib)  iam  in  vv.  511 — 517  insunt, 
quibus  primordia  solida  esse  demonstrari  Stuerenburgus  recte 
exposuit.  Tertium  praemissum  (2),  si  antea  iam  expositum 
esset,  quod  sine  inani  est  deleri  non  posse,  prorsus  deesse 
posset;  quod  cum  factum  non  sit,  eo  vix  carere  possumus. 
Unde  vero  arcessendum  sit,  iam  scimus;  w.  enim  532 — 537, 

quos,  si  V.  531  genuinus  est,  falso  loco  positos  esse  vidimus, 
id  praestant,  quod  hoc  loco  postulatur.  Transponendi  igitur 
sunt  et  post  v.  519  coUocandi.  Cum  his  coniungendi  sunt 
w.  538  et  539,  quippe  qui  huius  argumenti  clausulam  con- 
tineant. 

Falsa  versuum  532 — 539  collocatio  forsitan  inde  orta  sit, 
quod  Lucretius  duobus  argumentis  (503 — 510  et  511 — 519, 
532 — 539)  antea  scriptis  postea  tertium  addidit,  (520 — 531) 
quod  primus  editor  falso  loco  inseruit. 

I,  657—662. 

In  his  versibus,  ut  in  editionibus  leguntur: 

sed  quia  multa  sibi  cernunt   contraria  (amus- 

sim) 
et  fugitant  in  rebus  inane  reliquere  purum, 
ardua  dum  metuunt,  amittunt  vera  viai, 
nec  rursum  cernunt  exemplo  rebus  inani 
omnia  denseri  .  .  . 
perversa  haec  sententia,  etsi  pauUum  recondita,  tamen  inest: 
„quia  in  rebus  inane  rehnquere  purum  fugitant,  non  cemunt 
exemplo  rebus  inani  omnia  denseri."    Praeterea  verbum,  quod 
V.  660  legitur:  „rursus"  omnino  non  habet,  cui  oppositum  sit. 
His  mendis  medendum  est  versu  658    post  659   ponendo,   ut 
haec  sententia  exsistat:  „ardua  metuentes  veram  viam  amit- 
tunt  et  inane  in  rebus  concedere  non  audent;  neque  vero  vi- 
dent  propter  id  ipsum,  quod  omnia  stipata  esse  putant,  quod 
consequi  volunt,  fieri  non  posse,  i.  e.   ut  ignis  denseatur  et 
rarefiat.    Unum  igitur  vitium  fugientes  rursus  in  aliud  idque 
maius  vitium  incidunt." 


II,  529—531. 

De  variis  quas  homines  docti  de  his  w.  protulerunt  sen- 
tentiis  cf.  Pollium  Phil.  26,  318  et  Hoerschelmannum  obss. 
pag.  17.  Hoerschehnannus  ipse  eos  ante  v.  569  collocandos 
esse  putabat,  quam  sententiam  refutavit  Briegerus  ann.  phil. 
111,   616.     Addenda  denique  est  sententia  Neumanni  (pag. 

27)   qui  post  v.  528  unmn   versmn    excidisse    putat  huius- 
cemodi: 

quapropter  simili  quae  sunt   perfecta  figura. 

Ut  certum  judicium  ferre  possimus,  ex  re  erit  singulas 
sententias  earumque  nexum  inde  a  v.  522  usque  ad  v.  568 
accuratius  examinare. 

Ac  primum  quidem  quod  ad  ipsos  w.  529 — 531  attinet, 
verba  ex  infinito  non,  ut  Munro  et  Hoersclielmannus  1.  c. 
volunt,  de  tempore,  sed  potius  de  spatio  intellegenda  viden- 
tur  esse,  Promittit  Lucretius  se  ostenturum  esse  summam 
rerum  conservari  primordiis  ex  infinito  spatio  suppetidantibus 
protelo  plagarum  undique  continuato.  Sumit  igitur  summam 
quandam  rerum  finitam  esse;  et  hanc  summam  teneri  non 
posse  demonstrare  vult,  nisi  primordia  extra  hanc  summam 
sint  numero  infinita,  quae  suborta,  quominus  illa  pereat,  im- 
pediant. 

Nunc  iam  ad  vv.  532 — 568  transeamus.  Lucretium  w. 
541 — 568  .demonstrare  velle  ad  unam  rem  creandam  cuius- 
vis  primordiorum,  ex  quibus  ea  res  constet,  generis  infinitam 
multitudinem  necessariam  esse  patet  ex  clausula  w.  567 
et  568: 

esse  igitur  genere  in  quovis  primordia  rerum 

infinita  palam  est,  unde  omnia  suppeditantur. 
Neque  vero  prorsus  perspicuum  est,  quomodo  ex  w.  541 — 566 
haec  conclusio  deducta  sit.  Minus  accurata  huius  argumen- 
tationis  conditio  in  duabus  rebus  posita  esse  potest.  Si  Lu- 
cretius  w.  541 — 566  demonstrare  tantum  voluit  ad  unam  rem 
creand^  materiae  copiam  infinitam  necessariam  esse,  hi  w. 
eorum  quae  ad  conclusionem  versuum  567 — 568  necessaria 
sunt  praemissorum  unum  tantum  continent,  alterum  deest  et 
cogitatione  addendum  est:  „genera  primordium  ex  quibus  una 
res  constant  finita  sunt."  Sed  cogitari  etiam  potest  Lucre- 
tium  versibus  541 — 566  statim  demonstrare  voluisse  in  sin- 
gulis  unius  rei  materiae  generibus  infinita  esse  primordia. 
Quod  si  voluit,  in  his  w.  haec  sententia  inesse  debet:  „si 
unius  rei  primordiorum  generum  unum  finitum  est,  huius  ge- 
neris  ea  quae  ad  rem  creandam  necessaria  sunt  primordia 
conciliari  non  possunt,  ideoque  res  omnino  creari  non  potest. 

2 


18 

Haec  si  Lucretii   sententia  ftiit,  minus  accurate  eum  verau 
544: 

infinita  tamen  nisi  erit  vis  materiai 
ea  quae  cogitavit  protulisse  iudicandum  est;   dicendum  enim 
potius  erat:  „nisi  singulorum  generum  materiae,  ex   qua  res 
constat,  infinita  sunt  primordia."     Versus  autem  560 — 561: 

sic  tibi  si  finita  semel  primordia  quaedam 

constitues 
et  V.  547  in  codd.  sic  traditus: 

quippe  etenim  sumant  oculi  finita  per  omne 
ei,    quam   dixi,    sententiae   minus   obstant.      Illic  ^m  verba 
quaedam  primordia  ita  accipi  possunt,  ut  unius    generis 
primordia  significent;  v.  autem  547,   cum  corruptus  traditus 
sit,  sic  fortasse  scribi  possit: 

quippe  etenim  sumas  quaedam  finita  per  omne. 

Sed  in  quacunque  re  buius  argumentationis  vitium  vel 
minus  accurata  condicio  posita  est,  certe  versuum  541 — 568 
summam  sic  comprehendere  possumus:  etiamsi  concedam  ge- 
neris  cuiusdam  unam  rem  solam  toto  terrarum  orbe  exstare, 
tamen  cuiusvis  generis  primordia  infinita  esse  debent.  Quod  hos 
versus  praecedere  debeat,  facile  est  dictu:  Lucretius  antea 
exposuisse  debet,  imius  cuiusvis  generis  rerum  cum  pennag- 
nus  esset  numerus,  cuiusvis  generis  primordia  infinita  esse. 
Haec  autem  sententia  non  tota  inest  in  w.  532 — 540,  sed 
pars  tantum,  qua  cuiusvis  generum  rerum  permulta  ess6 
exempla  probetur.  Itaque  gmte  v.  532  nonnulla  exciderunt; 
atque  hoc  eo  magis  sumendum  est,  quod  v.  532  sqq.  afferutt* 
tur,  quae  adversa  ex  parte  opponi  possint,  nemo  autem  ad 
ea  quae  ex  adverso  diei  possint  refutanda  transire  potest, 
priusquam  id  contendit,  contra  quod  aliquid  obici  possit. 

Versuum  denique  522 — 528  argumentum  satis  perspi- 
cuum  est:  „8i  distantia  formarum  finita  est  et  unius  cuiusque 
generis  primordia  etiam  finita  sunt,  summa  materiae  infinita 
est,  itaque  cum  distantia  formarum  finita  sit,  in  unoquoque 
igenere  infinita  esse  primordia  necesse  est.  Hoc  autem  argu- 
mentum  v.  528  (vel  Munronis  coniectura  accepta  v.  531)  fini- 
tum  est."  Itaque  etiamsi  ea  quae  propter  v.  532  sqq.  neces- 
sfi^ia  videtur   sententia,   qua  Lucretius  perDsagtiwm  esse   ib 

quovis  rerum  genere  numerum  d^nonstret  —  etiamsi  hac 
carere  possemus,  tamen  ante  v.  532  lacuna  statuenda  esset. 
Neque  enim  duo  argumenta  eiusdem  ordinis  particula  nam 
inter  se  coniungi  possunt.  Haec  lacuna  in  hunc  fere  modum 
expleri  possit: 

Praetera  cur  tanta  potest  vis  esse  animantum 

quovis  in  genere  et  numerus  paene  innumeralis? 

Ex  eis,  quae  adhuc  disputata  sunt,  manifestum  erit  w. 
529 — 531  cum  eis  quae  sequuntur  neque  sic  ut  traditi  sunt 
neque  versu  Neumanniano  assumpto  coniungi  posse.  Cur 
Muuronis  quoque  coniectura  minus  accipienda  videretur,  Brie- 
gerus  Phil.  24,  449  exposuit.  Sed  aliter  atque  Briegerus  ex- 
pHcare  velim,  quomodo  hi  vv.  in  hunc  locum  pervenerint. 
Nam  quod  eos  fortasse  a  Lucretio  ad  I,  953  sqq.  margini 
adscriptos  fiiisse  et  casu  aliquo  huc  irrepsisse  putat,  satis 
id  verisimile  non  est.  Nam  versuum,  qui  tam  longe  a  suo 
loco  aberraverint,  quin  etiam  inalienum  librum  pervenerint, 
nullum  aliud  apud  Lucretium  exemplum  exstat;  praeterea  cum 
eam  quae  ante  v.  532  statuenda  est  lacunam  a  Lucretio  ex- 
pletam  fuisse  judicandum  sit,  non  intellegitur,  qua  re  quis 
permotus  esse  poseit,  ut  hos  vv.  in  hunc  locum  deferret.  Sed 
cum  in  libro  I  —  ut  statim  exponam  —  lacuna  exstet,  quae 
ex  parte  his  w.  expleri  posse  videatur;  cum  praeterea  facile 
fieri  potuerit,  ut  interpolator  quidam  hos  w.  margini  adscri- 
beret  eo  consilio,  ut,  quem  locum  Lucretius  verbis  id  quod 
non  esse  probavi  ante  oculos  habuisset,  significaret;  cum 
denique  valde  verisimile  sit  ea  quae  ante  v.  532  desiderantur 
excidisse  versibus  spuriis  irrepentibus :  persuasum  mihi  est 
w.  529 — 531  hoc  loco  ab  interpolatore  profectos  esse. 

Is  autem  locus  Hbri  I,  quo  eos  a  Lucretio  scriptos  esse 
puto,  inter  v.  1013  et  v.  1014  est,  ubi  lacunam  exstare  iam 
diu  cognitum  est.  Hoerschehnannus  obss.  alt.  1877  pag.  20 
sqq.  demonstravit  Lucretium  v.  1012  ad  quaestionem  biper- 
titam  tranaisse,  cuius  priore  parte,  si  infinita  esset  materies, 
inane  finitum  esse  non  posse,  altera  parte,  si  spatium  infini- 
t«m  esset,  materiem  finitam  esse  non  posse  demonstraret. 
Prior  pars  tota  et  alterius  partis  initium  interciderunt.  Pu- 
taverim  autem  Lucretium  hac  altera  parte  non  simpliciter 

quaesivisse,  niiiii  in  spatio  infinito  materies  finita  esse  posset, 
sed  iam  hoc  loco  cum  contra  Stoicoriim  sententiam^),  qna 
snmmam  rerum  sive  mundum  finitum  et  extra  hanc  rerum 
summam  nihil  nisi  inane  infinitum  esse  docebant,  se  conver- 
tisse  et  demonstrare  studuisse  etiam  extra  hanc  summam  re- 
rum  in  infinito  spatio  materiem  eamque  infinitam  esse  de- 
bere.  Sive  illa  sive  hac  via  progressus  est,  versibus  I,  1014 
— 1051  pariter  uti  potuit.  Hanc  eum  sumpsisse  viam  ut  cen- 
seam ,  adducor  versu  1052  sqq.  Nam  si  antea  de  Stoicis 
sermo  nondum  fuerat,  eum  v.  1053  aut  Stoicorum  nomen  ap- 
pellaturum  aut  certe  ad  verbum  „dicunt"  vocabulum  „qui- 
dam"  appositurum  fuisse  putaverim,  cf.  I,  371,  11,  165,  V, 
320.  Quod  si  recte  iam  w.  1014 — 1051  de  Stoicis  refutan- 
dis  agi  dico,  Lucretius  ad  hanc  argumentationem  proponen- 
dam  perbene  uti  potuit  vv.  11,  529 — 531  sententia  Stoicorum 
paucis  exposita  sic  fere  pergens:  „contra  quos"  vel  „quorum 
ratio  quam  perversa  sit,  ut  pervideas  —  suavidicis  potius 
quam  multis  versibus  ostendam  corpuscula  materiai  etc." 
Deinde  post  v.  11,  532  sic  fere  pergendum  erat:  „quod  si 
praeter  hanc  summam  rerum  in  infinito  spatio  nulla  esset 
materies,  nec  mare  nec  tellus  neque  caeli  lucida  templa  etc." 

II,  652—660. 

Munro  w.  652 — 654  post  v.  660  posuit,  et  ad  hanc 
transpositionem  ipse  haec  adnotavit:  „the  itaque  of  661 
manyfestly  refers  to  them;  so  that  if  they  are  to  keep  their 
place  then,  (what  comes  to  much  the  same  thing)  652 — 657 
(=  655 — 660  B.)  must  be  enclosed  in  brackets  as  a  subsequent 
marginal  addition  of  the  poefs."  Ac  certe  w.  655 — 660  un- 
cis  potius  includendi  quam  transponendi  sunt.  Nexus  enim 
sententiarum  hic  esse  debet:  „Quae  a  poetis  ad  terram  deum 
hominimique  matrem  celebrandam  cantata  sunt,  bene  quidem 
et  eximie  inventa  neque  tamen  vera  sunt.  Omnis  enim  deo- 
rum  natura  a  rebus  humanis  longe  semota  est,  terra  autem 
dea  omnino  non  est."  Itaque  a  v.  651  statim  ad  v.  652  pro- 
grediendum  esse  apparet.     Praeterea  post  w.  655 — 660,  qui- 


»)  cf.  Diog.  L.  VII,  140. 

bus  Lucretius  eum,  qui  terrarum  orbem  non  proprio  nomine 
sed  deum  matrem  appellare  velit,  ut  turpi  religione  animum 
contingere  parcat,  adbortatur,  pergi  non  potest  sententia  ad- 
versativa : 

terra  quidem  vero  caret  omni  tempore  sensu; 

sed  sententia  causali  opus  erat.  Denique  verbum  hic  v.  655 
ante  w.  652 — 654  intelligi  omnino  non  potest. 

n,  1133—1149. 

Hoerschelmannus  obss.  pag.  24,  cui  Briegerus  (Burs.  1876, 
n,  185)  assensus  est,  non  solum  Goebelii  (quaest.  pag.  33) 
sententiam,  qua  vv.  1146 — 1149  post  v.  1138  ponendos  esse 
putat,  comprobat,  sed  etiam  v.  1141  loco  movendum  et  inter 
1138  et  1146  ponendum  esse  censet.  Neutra  in  re  prorsus 
ei  assentiri  possum. 

Nam  primum  si  w.  1146 — 1149  ita  ut  Hoerschehnannus 
vult  collocantur,  nihil  afferunt  novi,  quod  ad  argumentationem 
ipsam  uUius  momenti  sit;  vv.  1146  et  1147  aperte  tantum  ea 
eloquuntur,  quae  inde  a  v.  1125  iam  tacite  sumpta  sunt,  w. 
autem  1148 — 1149  nihil  continent  nisi  molestam  repetitionem 
eorum  quae  iam  vv.  1136 — 1138  exposita  sunt.  Idem  fere 
contra  Boeckemuellerum  dicendum  est,  qui  hos  w.  post  1 143 
coUocat,  propterea  quod  mortis  magis  quam  virium  deminu- 
tionis  causam  contineant.  Prorsus  aliter  res  se  habet  his 
versibus,  quo  traditi  sunt,  loco  retentis.  Lucretius  cum  mun- 
dum  nostrum  periturum  esse  demonstraturus  sit,  w.  1118 — 
1143  condiciones  exponit,  quibus  omnes  res  crescant  et  ad 
extremum  crescendi  finem  perductae  decrescant  et  postremo 
plane  pereant;  deinde  w.  1144 — 1149  ea,  quae  in  universum 
de  omnibus  rebus  disputavit,  ad  mundum  nostrum  adhibet 
et  accuratius  explicat,  cur  ea,  quae  de  omnibus  rebus  dixerit, 
de  toto  quoque  mundo  valeant;  neque  sine  causa  vocabulum 
omnia  w.  1146  et  1147  repetitum  est. 

Deinde  quod  ad  v.  1141  attinet,  Hoerschelmannus  certe 
rectissime  cum  post  v.  1138  collocavit,  sed  minus  videtur  ille 
V.  transponendus  quam  1139  et  1140.  Quos  si  post  v.  1143 
ponimus: 

1136  nec  facile  in  venas  cibus  omnis  diditur  ei; 
nec    satis   est,   pro   quam   largos  exaestuat 

aestus, 
unde  queat  tantum  suboriri  ac  subpeditare, 

1141  quandoquidem    grandi    cibus   aero   denique 

defit; 
nec    tuditantia     rem    cessant     extrinsecus 

uUam 
corpora    conficere    et     plagis   infesta  do- 

mare. 

1139  iure  igitur  pereunt  cum  rarefacta  fluendo 
sunt  et  cum  externis  succumbunt  omnia 
plagis; 
duplex  offensio  tollitur,  primum  quod  tertia  causa,  cur  res 
frangantur,  in  conclusione  tantum  commemoratur,  deinde  quod 
res  prius  externis  plagis  succumbere  quam  confici  et  domari 
dicuntur. 

Conclusio  (vv.  1139  et  1140)  postea  a  Lucretio  addita 
esse  videtur.  Idem  forsitan  de  conclusione  iudicandum  sit, 
quae  continetur  versibus  III,  689 — 695;  bi  enim  vv.  in  codd. 
post  V.  683  leguntur.  Etiam  clausula  versuum  I,  205 — 207  a 
Lucretio  olim  scriptis  videtur  addita  esse.  Nam  Stuerenbur- 
gus  (Acta  soc.  pbil.  Lips.  11,  389),  qui  bos  vv.  post  v.  214 
coUocandos  esse  recte  demonstravit,  in  eo  tamen  erravit,  quod 
w.  208 — 214  postea  scriptos  esse  putat;  nam  —  ut  Stueren- 
burgus  ipse  recte  exposuit  —  vv.  205 — 207  versum  214  ap- 
tius  excipiunt  c[uam  w.  199 — 204,  cum  magis  ad  plantarum 
et  arborum  cultum  quam  ad  genus  bumanum  respiciant.  Ita- 
que  quin  w.  205 — 207  post  w.  208 — 214  scripti  sint,  dubi- 
tandum  non  est. 

III,  791,  803. 

Cbristius  (quaest.  Lucr.  pag.  20)  w.  803  et  791  post  v. 
799  posuit: 

798  quippe  etenim    mortale  aeterno   iungere   et 
una 
consentire  putare  et  fungi  mutua  posse, 

803  iunctum   in    concilio    saevas    tolerare   pro- 
cellas, 

791  tandem  in   eodem   homine    atque   in   eodem 
vase  manere 

800  desiperest. 
Quam  transpositionem  Pollius  PhiL  26,  334  firmissimam  esse 
putat. 

Sed,  si  quid  video,  haec  sic  construenda  essent:  „Desi- 
perest  mortale  cum  aetemo  jungere  et  putare  mortale  ima 
cum  aeterno  consentire  et  fungi  mutua  posse,  mortale  cum 
aeterno  iunctum  saevaa  tolerare  porcellas  etc."  Itaque  Chri- 
stius,  qui  in  tradito  ordine  propterea  offendit,  quodmortale 
cuni  immortali  conjuntum  saevas  porcellas  susti- 
nere  dicitur,  in  idem  vitium,  quod  evitare  voluit,  ipse  reci- 
dit.  Ferri  quodammodo  possit,  ut  ad  verba  et  una  con- 
sentire  putare  etc.  suppleatur  mortale  et  aeternum. 
Sed  tum  versus  791  aententia  non  minus  perversa  est.  Quo- 
modo  autem  ex  w.  798  et  799  ad.  w.  803  et  791  verbum 
„aeternum"  suppleri  possit,  equidem  non  video;  atque  etiamsi 
posset,  tamen  res  male  procederet.  Nam  w.  798  et  799  de 
mortah  et  immortah  in  universum  agitur,  v.  autem  791  de 
immortali  animo,  qui  in  mortah  corpore  sit.  Itaque  ad  hunc 
v.  notione  animi  careri  non  potest;  neque  enim  quaeritur, 
num  quodvis  immortale  in  mortah  corpore  possit  manere,  sed 
num  immortahs  animus. 

Quod  ad  v.  803  attinet,  Briegero  (Phil.  27 ,  54)  assen- 
tiendum  erit,  qui  ante  eum  nonnulla  excidisse  iudicat.  Ver- 
sum  autem  791  a  loco,  quo  traditus  est,  ahenissimum  esse, 
Christio  prorsus  assentior;  nam  quod  Bockemuellerus  conie- 
cit,  maneret  pro  manere,  ne  id  quidem  sententiam  satis 
bonam  reddere  videtur.  Itaque  donec  ahquis  coniecturam 
magis  probabilem  proposuerit,  equidem  versum  uncis  includen- 
dum  esse  putabo. 

m,  860—867. 

Bockemuellerus  recte  vidit  hos  w.  cum  eis,  quae  proxime 
praecedunt,  coniungi  non  posse  et  post  v.  844  eos  posuit. 
Cuius  transpositionis   rationem  Briegerus  (Bursian.  1876,  II, 

158)  perspicuam  eam  quidem  esse  dicit,  sed  v.  845  sqq. 
a  w.  841 — 844  seiungendos  non  esse.  Aptius  illos  w.  iam 
post  V.  840  collocari  potuisse.  Ac  certe  in  hunc  locum  eos 
transponendos  esse  putarem,  si  quid  sibi  vellet  verbum  ipse 
(v.  861)  satis  perspicuum  esset.  Propter  quod  verbum  ego 
proposuerim  eos  post  v.  849  ponere:  misere  si  futurum  est, 
cui  male  accidere  possit,  is  ipse  esse  debet,  non  solum  eius 
animus  vel  aliquis,  qui  ex  eadem  materie  constat. 

Versibus  sic  collocatis  offensioni  esse  non  potest,  quod, 
cum  V.  848  in  universum  dictum  sit  mortem  nihil  ad  nos  per- 
tinere,  v.  860  sqq.  de  malis  tantum  in  morte  timendis  sermo 
est;  Lucretius  enim,  si  quaeritur,  num  post  mortem  aliquid 
niobis  accidere  possit,  statim  de  malis  cogitat,  quae  accidere 
possint. 

Res,  quae  w.  860 — 867  animi  ratione  demonstrata  est, 
V.  850  sqq.  argumento  ex  usu  et  experientia  desumpto  con- 
firraatur,  et  v.  850  codicum  lectione  „et"  pro  qua  Susemihlus 
Phil.  27,  55  coniecit  „ut"  retenta  sic  pergitur;  „etiam  nunc 
nihil  ad  nos  de  nobis  attinet,  antea  qui  fuimus." 

m,  1071—1073. 

Susemihlus  Phil.  27,  57  recte  exponit  hos  w.  falso  loco 
collocatos  et  ita  eis  utendum  esse,  ut  causam  afferant,  cur 
vitam  ducendo  de  aetemae  mortis  tempore  nihil  demere  pos- 
simus.  Neque  vero  recte  post  v.  1092  eos  collavit.  Nam  w. 
1088 — 1092,  qui  in  eadem  sententia  versantur  atque  w.  1085 
— 1087,  conclusiones  continent  quae  ex  praemisso  versuum 
1085—1087  deductae  sunt.  Itaque  w.  1071—1073  cum  v. 
1087  coniungendos  esse  apparet: 

1085    nec    prorsum    vitam     ducendo     demimus 
hilum 
tempore  de  mortis  nec  delibare  valemus, 
quo    minus    esse    diu   possimus   forte  per- 
empti, 
1071    temporis    aeterni     quoniam,      non    unius 
horae 
ambigitur    status,    in    quo    sit    mortalibus 
omnis 

aetas  p  ost  mortem  quae   restat  cumque 
manenda. 
1088    proinde    licet    quotvis    vivendo    condere 
saecla  etc. 


IV,  68  et  69. 

Lucretius  vv.  52 — 67  exponit,  cum  in  rebus  apertis  mul- 
tae  res  corpora  mittant  partim  diffusa  solute  partim  magis 
contexta,  tenues  quoque  imagines  summo  de  corpore  rerum 
mitti  debere;  nam  ea  quae  tenuia  sint  facilius  mitti  posse 
quam  quae  graviora  sint;  et  in  summis  rebus  corpora  multa 
minuta  esse,  quae  eodem  ordine  jaci  possint,  quo  fuerint. 
His  versus  68  et  69: 

et  multo  citius  quanto  minus  indupediri 
pauca  queunt  et  quae  sunt  prima  fronte  locata 

minus  apte  subiunguntur.  Nam  primum  admodum  durum  est, 
quod  ad  verba:  et  multo  citius  non  ex  ultima  sententia: 
et  formai  servare  figuram,  sed  ex  ea  quae  hanc  ante- 
cedit:  iaci  quae  possint  ordine  eodem  quo  fuerint 
supplenda  sunt  verba:  iaci  quae  possint.  Ea  quae  prae- 
terea  ad  verba  multo  citius  supplenda  sunt  verba:  quam 
corpora  quae  in  rebus  apertis  mittuntur  —  ne  haec 
quidem  satis  facile  cogitatione  adduntur.  Deinde  satis  mire 
dictum  est  corpora  multa  minuta  citius  iaci,  quanto  minus 
indupediri  pauca  queant.  Praeterea  quae  in  versibus  68 
et  69  inest  sententia  ex  parte  repetitio  tantum  est  sententiae 
vv.  63  et  64  iam  propositae.  Neque  enim  versibus  68  et  69 
de  celeritate.  agitur  qua  imagines  ab  rebus  iam  separatae 
utantur,  sed  de  facilitate,  qua  ab  rebus  abscedere  possint. 
Itaque  verbis:  multo  citius  quanto  minus  indupe- 
diri  pauca  queunt  idem  fere  expressum  est  atque  w.  63 
et  64.  Denique  versuum,  de  quibus  agimus,  in  eis  quae  se- 
quuntur  (w.  70 — 81)  nulla  ratio  habetur;  his  potius  id  tan- 
tum  demonstratur,  quod  Lucretius  w.  65 — 67  contendit:  esse 
in  summis  rebus  corpora  multa  minuta,  quae  eodem  ordine 
iaci  possint. 

Quae  cum  ita  sint,  persuasum  mihi  est  versus  68  et  69 
falso  loco  positos  esse;  videntur  cum  vv.  61 — 62  coniimgendi 
et  uncis  includendi  esse: 

61  quae    quoniam    fiunt,    tenius   quoque   debet 
imago 
ab  rebus  mitti  summo  de  corpore  rerum, 
68  [et  multo  citius  quanto  minus  indupediri 
pauca  queunt  et  quae  sunt  prima  fronte  lo- 
cata]. 

IV,   85—87. 

Vv.  85—87: 

sunt  igitur  iam  formarum  vestigia  certa 
quae  volgo  volitant  suptili  praedita  filo 
nec  singillatim  possunt  secreta  videri, 
ante  v.  82  coUocandi  sunt.     Mimime  enim  Epicurei  ea  certa 
dicere  solent,  quae  mera  conclusione  invenerunt.    Itaque  hoc 
loco  non  cuiusvis  rei  imagines  certae  dici  possunt,  sed  effi- 
gies  tantum,  ex  quibus  color  a  velis  missus  constant.     Hunc 
enim  oculis  cernimus.    Praeterea  omnino  non  intellegitur,  cur 
hoc  loco  cuiusvis  rei  imagines  singillatim  cemi  non  posse  di- 
cantur;  prorsus  enim  in  dubio  relinquitur,  utrum  quemadmo- 
dum  coloris  membranae   sic   etiam    omnium   rerum    imagines 
certis  quibusdam  condicionibus  percipi  possint  necne.    Contra 
si  w.  85 — 87    de    coloris   a  velis   missi   membranis   singulis 
agitur,  omnia  perspicua  sunt.     Colorem  enim  in  theatris  cer- 
nimus,  singulas  eius  membranas  non  conspicimus. 

IV,  187. 

Versum  187  qui  in  codd.  post  v.  200  legitur: 

200  per  totum  caeli  spatium  diffundere  sese 
187  perque    volare   mare    ac   terras   caelumque 
rigare 
alterius  recensionis  esse  et  uncis  esse  includendum,  Susemihlp 
(Philol.  29,  438)   prorsus   assentior.     LucretiuB  eo  tempore, 
quo  scripsit  V,  593: 

quod  maria  ac  terras  omnis  caelumque  riga.ndQ, 
cum  huius  loci  ei  in  mentem  venisset,  eum  addidiss^  Yid^tiiir 

idque  eo  consilio,  ut  cum  versu  200  eum  coniungeret;  quod 
facile  fieri  potuit  versu  200  paulum  mutato  velut  mundi  in 
locum  caeli  substituto. 

IV,  184,  203. 

Versus  184  non  solum  moleste  inter  w.  183  et  185  in- 
tercedit,  sed  hoc  loco  ferri  omnino  non  potest.  Nam  cum  w. 
181  et  182  haec  legantur: 

principio  persaepe  levis  res  atque  minutis 

corporibus  factas  celeris  licet  esse  videre, 
sententia  versus  183: 

in  quo  iam  genere  est  solis  lux  ac  vapor  eius 
non  esse  potest:  in  genere  earum  rerum  quae  celeres  sunt, 
est  solis  lux  et  vapor  eius",  sed  haec  esse  debet :  „in  genere 
earum  rerum,  quae  leves  atque  minutis  corporibus  factae  ce- 
leres  sunt,  etiam  solis  lux  et  vapor  sunt."  Itaque  v.  1 84  falso 
loco  positus  est.  Coniungendus  est  cum  v.  203,  qui  suo  loco 
(post  V.  196)  reddendus  est: 

194  deinde  quod    usque    adeo  textura  praedita 
rara 
mittuntur,  facile  ut  quavis  penetrare  que- 

ant  sei) 
et  quasi   permanare   per  aeris  intervallum; 

203  quod  superest,  ubi  tam  volucri  levitate  fe- 
rantur, 

184  proptera  quia  sunt  e  primis  facta  minutis. 
Quae  in  his  et  quattuor  qui  eos  praecedunt  versibus  summae 
imaginum  celeritatis  afferuntur  causae  inverso  ordine  prorsus 
respondent  eis  causis,  quibus  solis  lucem  et  vaporem  summa 
celeritate  ferri  versibus  181 — 189  exponitur. 

Cum  hoc  modo  mendorum,  quae  in  illis  versibus  inesso 
cum  alii  tum  Susemihlus  et  Briegerus  (Philol.  29,  43  sqq.) 
recte  demonstrarunt,  gravissimum  sustulerimus,  hoc  unum  ad 
prorsus  eos  emendandos  restare  videtur,  ut  v.  192  pro  verbo 
parvolo,  quod  Susemihlus  I.  c.  ferri  non  posse  demonstra- 


^)   ,,quavi8   penetrare  queant  se"    ex   coniectura  Briegeri  (Phil.  29, 
437)  pro  „quavi8  penetrare  queant  res". 

vit,  verbum  substituatur,  quod  perpetuitatem  vel  conti- 
nuitatem  significet.  Cogitavi  fortasse  scribendum  esse  se- 
dula;  sed  nescio,  num  prorsus  ei  quae  requiritur  sententiae 
satisfaciat. 

IV,  239. 

Quomodo  v.  239  cum  w.  240  et  241  coniungi  possit, 
cum  nemo  adhuc  in  eo  baeserit,  diu  mecum  reputavi,  sed 
frustra.  Neque  enim  intellego,  quomodo  dici  possit  omnes  res 
ibi,  quo  oculos  convertamus,  nobis  apparere  propterea  quia  so- 
lis  oculis  cernere  possimus.  Nonne  potius  dicendum  erat: 
„ibi  tantum"  vel  „ex  ea  parte  sola,  in  quam  speciem  verti- 
mus,  nobis  res  apparent?"  neque  dicendum  erat  „omne8  res" 
sed  simpliciter  „res."  A  versu  238  statim  ad  v.  240  progre- 
diendum  est:  quoniam  simulacra  undique  et  in  omnes  partes 
iaciuntur,  propterea,  in  quam  partem  oculos  convertimus,  om- 
nes  quae  ibi  sunt  res  nobis  apparent;  si  non  undique  iace- 
rentur  imagines,  fieri  posset,  ut  ex  parte  aliqua,  in  quam 
speciem  vertimus,  nuUae  omnino  res  nobis  apparerent;  et  si 
non  in  omnes  partes  simulacra  mitterentur,  fieri  posset,  ut 
res  in  partes  tantum  a  nobis  aversas  simulacra  mitterent 
ideoque  a  nobis  percipi  non  possent.  V.  239  postea  a  Lu- 
cretio  additus  esse  videtur,  et  haec  sententia  supplenda  est: 
„uno  eodemque  tempore  unius  tantum  partis  res  a  nobis  per- 
cipi  possunt;"  fortasse  post  v.  241  locum  habeat: 

237    Nunc    ea    quae    dico    rerum    simulacra    fe- 
runtur 
undique     et    in     cunctas    iaciuntur    didita 
partis: 

240    propterea   fit,    uti,  speciem  quo  vertimus, 
omnes 
res    ibi    eam    contra    feriant   forma    atque 
colore; 

239    [verum   nos    oculis   quia   solis  cernere  qui- 
mus, 

•] 

IV,  254-266. 

Versibus  228 — 253  Lucretius  demonstrare  studet  imagi- 
nes  efficere,  primum  ut  omnino  res  cemere  possimus  (vv. 
218 — 236),  deinde  ut  quo  speciem  vertamus  omnes  ibi  res 
nobis  appareant  (vv.  237 — 241),  denique  ut,  quantum  quae- 
que  res  absit,  diiudicare  possimus  (vv.  242 — 253).  Hic  re- 
rum  ordo  tam  simplex  et  tam  idoneus  est,  ut  cur  Bocke- 
muellerus  eum  mutaverit,  non  intellegam,  immo  tantum  abest, 
ut  mutari  possit,  ut,  si  traditus  non  esset,  restituendus  esset. 
Quodsi  Lucretium  v.  238  novae  partis  initium  fecisse  verisi- 
mile  non  est,  non  de  transponendo  cogitandum  est,  sed  po- 
tius  ante  v.  228  unum  certe  argumentum  excidisse  iudican- 
dum  est  (cf.  Susemihl.  Phil.  29,  pag.  837). 

Versus  autem  254 — 266  falso  loci  positi  et  post  v.  236 
collocandi  sunt.  Nam  postquam  Lucretius  exposuit  cemendi 
causam  in  imaginibus  positam  esse,  aliquis  ei  obicere  pot- 
erat;  „at  quomodo  imagines  visum  efficere  possunt,  cum  ip- 
sas  imagines  cemere  nequeamus?"  Itaque  versus  254 — 266^ 
quibus  ad  hanc  quaestionem  respondetur,  versum  236  exci- 
piant  necesse  est. 

IV,  593—612. 

Susemihlo  (Philol.  32,  486  seqq.);  qui  vv.  601 — 606  ni- 
hil  nisi  alteram  versuum  561 — 565  recensionem,  versus  607 
— 609  partem  alterius  versuum  593 — 602  recensionis  esse, 
w.  denique  610 — 612  non  miims  bene  versum  600  quam  609 
excipere  putat,  assentiri  non  possum.  Nam  versuum  601 — 
609  haec  sententia  esse  videtur:  Si  versamus  in  loco  muro 
vel  saepe  cincto,  cuius  superior  pars  aperta  est,  hoc  modo 
nos  audire  potest:  una  vox  a  nobis  emissa  vel  eius  pars 
ascendit  supra  saepem,  donec  eo  pervenit,  unde  a  saepe  non 
amplius  impedita  ad  eum,  qui  foris  est,  pervenire  possit;  ibi 
scinditur  in  multas  partes,  et  harum  partium  una  vel  unius 
partis  pars  nequaquam  impedita  ad  eum  pervenit,  qui  extra 
saepem  est.  Tali  modo  loca  nobis  ipsis  abdita  vocibus  retro 
profectis  complentur.  Imago  autem  a  nobis  emissa,  quae  ea- 
dem  via  atque  prima  illa  vox  profecta  est,  cum  supra  saepem 

pervenit,  neque  in  multas  imagines  se  dividit  neque  alias 
imagines  a  se  emittit,  sed  derecta  via,  ut  semel  est 
missa,  altius  semper  in  aeris  infinitum  spatium  ascendit, 
ideoque  qui  extra  saepem  est,  nos  cernere  non  potest. 

Apparet  igitur  Lucretium  w.  601 — 606  non  eandem  rem 
tractare  atque  vv.  561 — 565,  sed  re  ibi  exposita  ad  novam 
rem  demonstrandam  uti.  Eo  quod  vv.  601 — 609  continetur 
argumento  agitur  de  loco  omnibus  ex  partibus  clauso. 

Versus  autem  610 — 612  post  v.  600  coUocandos  esse  mo- 
nuisse  satis  est.  Corrigit  Lucretius  his  vv.,  quod  antea  minus 
accurate  dixit:  vocem  per  flexa  foramina  incolumem  tran- 
sire.  Haec  quam  propono  transpositio,  etiamsi  ab  argumento 
versuum  610 — 612  prorsus  discesseris,  iam  propter  verba 
haec  vox  (v.  610  et  611)  necessaria  est;  nam  v.  609  voces 
plurali  numero  inveniuntur,  versu  autem  597  singularis  nu- 
merus  legitur. 

Unum  vero  reticendum  non  est.  Lucretius  vv.  601 — 609 
demonstrare  studet,  quomodo  voces  ad  loca  perveniunt,  ad 
quae  oculi  cernere  non  possint,  w.  autem  593 — 595  proponit 
quaestionem,  quomodo  voces  per  loca  veniant,  per  quae 
oculi  cemere  non  possint  Hoc  vitium  duobus  modis  expli- 
cari  potest:  aut  Lucretius  w.  601 — 609  postea  addidit  — 
idque  licet  cogitare,  cum  w.  610 — 612  falso  loco  legantur 
— ,  et  w.  594  et  595  mutare  obUtus  est,  aut  w.  594 — 595 
non  satis  accurato  dicendi  genere  usus  est;  quod  facile  fieri 
potuit,  cum  vox,  quae  extra  saepem  auditur,  per  saepem  ve- 
nisse  videretur,  et  ratio  demum  eam  supra  saepem  venisse 
doceret. 

Commemorandum  denique  est,  v.  609  codicum  lectionem 
saepe  (=  saepem)  eis  quae  exposui  contra  Briegerum,  qui 
(Philol.  32,  489)  coniecit  saepta,  defensam  esse;  pro  supra 
autem  cum  Lachmanuo  intra  legendum  esse,  Briegerus 
(1.  c.)  fortasse  recte  iudicaverit;  cogitari  etiam  potest  supra 
esse  glossema  pro  trans. 

V,  26—27. 

Complurium  sententiarum  secunda  v.  26  ducitur  parti- 
cula  denique.  Id  fieri  non  posse  cum  Bockemuellerus  recte 
vidisset,  hunc  versum  sic  emendare  studuit: 

undeque  quid  Cretae  taurus  Lernaeaque  pestis. 

Sed  cum  id  certe  Lucretianum  non  sit,  neque  omnino  versi- 
mile  sit  denique  ex  alio  vocabulo  corruptum  esse,  ego  vv. 
26  et  27  post  versum  36  pono.  Denique,  quod  legitur  v. 
34,  prorsus  alia  significatione  usurpatum  est,    cf.  424  et  418. 

V,  235—323. 

V.  235  primum  nativitatis  et  mortalitatis  mundi  argu- 
mentum  incipit  quod  ex  nativitate  et  mortalitate  maximorum 
mundi  membrorum,  terrae,  ignis,  aeris,  umoris,  desumptum 
est.  Singula  haec  mundi  membra  nativa  et  mortalia  esse 
24^? — 305  demonstratur,  in  quibus  offensioni  est,  quod  quat- 
tuor  argumentorum  alterum  ducitur  verbis  quod  superest. 
lam  Stuerenburgus  —  qui  singulos  locos  quibus  haec  verba 
inveniuntur  examinavit  —  pag.  383  id  ferri  non  posse  ratus 
bominibus  doctis  commendavit,  ut  quid  boc  loco  faciendum 
esset,  viderent.  Vablenius  1.  c.  pag.  488  ei  contradixit  recte 
hoc  loco  quod  superest  positum  esse  et  iam  hoc  ipso  loco 
eam  quam  Stuerenburgus  de  horum  verborum  usu  statueret 
legem  falsam  esse  demonstrari  arbitratus.  Contra  ea  eiusdem 
ac  Stuerenburgus  sententiae  fuit  Bockemuellerus,  qui  w.  261 
^272  post  V.  305  posuit ;  eique  assensus  est  Briegerus  (Bur- 
sian.  1876,  11,  169).  Huic  quae  in  verbis  quod  superest 
posita  est  difficultati  accedent  aUae,  quas  praebent  eae  quae 
versum  305  sequuntur  partes,  vv.  306 — 317  et  318 — 323. 
niam  Bockemiillerus  solvere  studuit  versibus  306 — 317  post 
V.  260  collocatis;  versus  autem  318  —  323,  ubi  traditi  sunt 
retinuit. 

Atque   ut   primum  de   versibus  318 — 323  agam  Bocke- 


32 

muelleri  de  eis  sententia  ^)  duabus  imprimis  rebus  nititur, 
primum  quod  codicum  lectionem  omne  (v.  318),  quam  reli- 
qui  omues  editores  in  omnem  mutaverunt,  retinet,  deinde 
quod  hac  interpungendi  ratione  usus  est: 

Denique  iam  tuere  hoc:  circum  supraque  quod 
omne 

continet  amplexu  terram,  si  procreat  ex  se  etc. 
Sed  haec  interpungendi  ratio  falsa  est  propterea  quod  tuere 
significare  non  potest:  tecum  reputa  vel  considera,   sed 
significat:  animum  converte  in  vel  aspice.     Vera  igitur 
interpungendi  ratio  haec  est: 

Denique  iam  tuere  hoc,   circum   supraque  quod 
(omne) 

continet  amplexu  terram:  si  procreat  ex  se  etc. 

Deinde  non  omne  sed  omnem  scribendum  esse  demonstrat 
Pacuvii  locus  (86)  a  Munrone  ad  hunc  locum  allatus,  quem 
Lucretius  in  conscribendis  versibus  318 — 323  ante  oculos  ha- 
buit  et  partim  verbotenus  reddidit.  Ibi  enim  haec  leguntur: 
Hoc  vide,  circum  supraque  quod  complexu  conti- 
net  Terram  ...  Id  quod  nostri  caelum  memorant, 
Grai  perhibent  aethera:  Quidquid  est  hoc,  omnia 
animat  format  alit  auget  creat  Sepelit  recipitque 
in  sese  omnia,  omniumque  idem  est  pater,  Indi- 
demque  eadem  aeque  oriun tur  de  integro  atque 
eodem  occidunt.  Ex  his  apparet  Lucretium  verbis:  cir- 
cum  supraque  quod  omnem  continet  amplexu  ter- 
ram,  nihil  aliud  significare  voluisse  quam  aera,  quo  totam 
terram  circumdatam  esse  etiam  versibus  537  et  538  dicit: 
ex  ineunte  aevo  coniunctam  atque  uniter  aptani 
partibus  aeriis  mundi,  quibus  insita  vivit. 
Neque  vero  in  w.  318 — 323  inveniuntur,  ex  quibus  concludi 


*)  „Fur  diejenigen,  welche  eine  Zerlegung  unserer  Welt  in  die  rier 
besprochenen  Elementarkorper  nicht,  statuiren,  sondern  nur  von  Erde 
und  einem  umfliessenden  All  sprechen,  ist  der  Beweis  in  gleicher  Weise 
bindend,  da  ein  Austausch  der  Korper  zwischen  All  und  Erde  auch 
nach  ihrer  Meinung  stattfindet,  und  damit  der  StofFwechsel  consta- 
tirt  ist." 

possit,  Lucretium  his  vv.  de  sententia  eorum  agere,  qui  non 
sicut  ipse  totum  mundum  in  quattuor  illa  maxima  membra 
se4  in  duas  tantum  partes  dividere  yelint.  Sed  si  cum  w. 
272 — 280  hos  versus  comparamus,  eos  nihil  continere  appa- 
ret  quam  alteram  illorum  receifeionem.  Nam  quod  ibi  expo- 
nitur,  quodcumque  de  rebus  fluat,  id  in  aeris  magnum  mare 
ferri  et  aera  rursus  corpora  rebus  retribuere,  aera  igitur  per- 
petuo  gigni  de  rebus  et  in  res  recidere,  idem  hoc  loco  ex- 
primitur  verbis:  si  procreat  ex  se  omnia  recipitque 
perempta.  Omne  quod  inter  illos  et  hos  versus  exstat  dis- 
crimen,  inde  tantum  ortum  est,  quod  Lucretius  in  illis  con- 
scribendis  suo  magis  ingenio  et  sua  arte  usus  est;  cum  hos 
scripsit,  ad  Pacuvii  iverbis  quod  quidam  memorant  ci- 
tati  verba  accuratius  se  applicavit. 

Nunc  si  quaerimus,  quaenam  recensio  prior  quaenam 
posterior  sit:  valde  verisimile  est  eos  vv.,  in  quibus  compo- 
nendis  Lucretius  suis  viribus  steterit,  recentioris  aetatis  esse. 
Itaque  Lucretium  in  ultima  carminis  recensione  versus  318 
— 323  deleturum  ftiisse  iudicandum  est. 

Utrum  in  reliquis  quoque  huius  argumentationis  partibus 
(251—260,  260—271,  282—305)  nonnuUa  alterius  recensionis 
sint  et  in  aliorum,  quae  nobis  servata  non  sint,  locum  sub- 
stituta,  diiudicare  non  possumus;  sed  fortasse  nobis  contin- 
get,  ut  verum  harum  partium  ordinem  inveniamus. 

Lucretium  in  priore  recensione  eam,  quae  de  aere  agit, 
partem  ultimo  loco  ponere  voluisse,  ex  particula  denique 
(v.  318)  conici  hcet;  sed  cum  v.  273  alio  modo  transitum  sibi 
paraverit,  eum  in  altera  recensioni  ei,  quae  de  aere  est,  parti 
alium  locum  tribuere  voluisse  iudicandum  est.  Vv.  igitur  273 
— 280  aut  ubi  nunc  leguntur  aut  post  v.  260  ponendi  sunt. 
Illud  propterea  minus  bene  fit,  quod  ea,  quae  de  umore,  et 
ea,  quae  de  igni  est,  pars  quodammodo.sibi  respondent;  quem- 
admodum  enim  illic  novo  semper  umore  fontes,  flumina 
abundare,  eodem  modo  hic  luminis  fontem  novo  semper 
candore  caelum  rigare  exponitur;  deinde  utroque  loco  pari- 
ter  pergitur,  v.  264: 

sed  primum  quicquid  aquai 
toUitur 

et  V.  285: 

nam  primum  quicquid  fulgorie  disperit  ei. 
Atque  propter  ipsam  hauc  responsionem  Lucretius  v.  281 
verbo  item  ueus  esse  videtur,  quod  numquam  apud  eum 
mere  enumerativam  vim  habet;  uno  tantum  loco  a  propria 
significatione  magis  recedit  (VI,  948),  ubi  transponendum 
esse  postea  videbimus,  v.  pag.  41. 

Itaque  w.  273 — 280  post  v.  260  collocandos  eaee  puta- 
verim.  Ei  quem  propono  partium  ordini  verba  quod  su- 
perest  (v.  261)  non  obstant.  Neque  enim  haec  semper  eam 
habent  significationem ,  quam  Stuerenburgus  1.  c,  quamvis 
recte  ceteroquin  de  eis  disputaverit,  eis  vindicavit :  schliess- 
lich;  sed  eompluribus  locis  ita  tantum  accipi  possunt,  ut 
significent:  quod  attinet  ad  ea  quae  restant.  Ea  au- 
tem  quae  restant  cum  ex  compluribus  partibus  constare  pos- 
sint,  verba  quod  superest  ultimam  partem  ducere  necessa- 
rium  non  est,  sed  iam  antea  usurpari  possunt.  Hoc  modo 
explicandum  est,  quod  V,  64  quod  superest  argumenti  li- 
bri  quinti  enarrationem  ducunt  neque  vero  omnium  quae  re- 
stant  rerum.  Itaque  versuum  V,  64  seqq.  sententia  haec  est : 
„Quod  ad  ea  attinet  quae  restant,  nunc  (i.  e.  libro  V.)  ha9 
res  exponam:  mundum  esse  mortalem  etc."  Pariter  iudican- 
dum  eet  de  V,  1239,  VI,  219  (cf.  423),  VI,  979. 

Falsa  quae  in  codd.  invenitur  sjngulorum  membrorui» 
(w.  261—272,  273—280,  281—305)  coUocatio  inde  forsitan 
orta  esse  possit,  quod  primus  editor  —  si  tantum  diligentiae 
ei  tribuere  licet  — ,  cum  w.  273 — 280  in  scheda  singulari 
invenisset,  ordinem  w.  235  et  236  observatum  secutus  sit. 

Duabus  quaestionibus  absolutis  tertia  restat  i.  e.  de  ver^ 
sibus  306 — 317.  Primo  quod  ex  maximorum  mundi  membro- 
rum  nativitate  et  mortalitate  desumptum  est  argumento  v. 
305  finito  alterum  argumentum  particula  denique  duci  non 
posse  Bockemuellerus  recte  iudicavit.  Praeterea  cum,  quo- 
modo  Lucretius  his  versibus  ad  mundi  nativitatem  et  mortar- 
litatem  demonstrandam  uti  voluerit,  perspicuum  non  sit,  idem 
Bockemuellerus  eos  partes  tantum  argumenti  continere  recte 
censet.  Sed  ubi  eos  posuit,  post  v.  260,  locum  ibi  non  habent. 
Nam  Lucretius,   postquam  w.  251 — 256  mortalitatem  terrae 

demonstravit,  nativitatem  eius  demonstrat  v.  257 — 261.  Ita- 
qne  hoc  argumentum  finitum  esse  neque  iterum  de  mortali- 
tate  terrae  agi  posse  apparet.  Alius  autem  locus  ubi  w. 
306 — 317  coUocari  possint,  non  exstat;  itaque  admodum  ve- 
risimile  videtur  Lucretium  postea  novum  argumentum  addere 
voluisse,  cuius  ultimam  hi  vv.  partem  continerent.  Hoc  ar- 
gumentum  eiusmodi  futurum  fuisse  conici  licet,  ut  Lucretius 
ex  omnium  quas  cemimus  singularium  rerum  nativitate  et 
mortalitate  mundum  mortalem  et  nativum  esse  concluderet. 
Simile  quidem  hoc  argumentum  eius  esset  quod  praecedit, 
neque  tamen  idem. 

Nunc  si  breviter,  de  w.  261 — 325  quae  sentiam,  com- 
preheudere  licet,  tali  modo  sententiam  meam  significem:  I. 
A.  251—260;  B.  273— 280  =  [318— 323];  C.  261—272;  D. 
281 — 305;  11.  A.  et  B. :  lacuna  a  Lucretio  non  expleta,  C. 
306—317. 

V,  1089—1102. 

Versuum  1089 — 1138  post  v.  1025  collocationem  quam 
Bockemuellerus  proposuit  falsam  esse  Briegerus  (Bursian.  1876 
n,  169)  recte  monuit.  Sed  Bockemuellero  assentirer,  si 
versus  tantum  1089 — 1102  transposuisset.  Nam  quamquam 
post  V.  1025  carmini  continuo  non  satis  apte  videntur  inseri 
posse,  tamen,  quin  a  Lucretio  huic  loco  destinati  sint,  non 
dubito.  Neque  enim  credo,  quod  Purmannus  quaestt.  Laub. 
n,  18  evincere  studuit:  Lucretium  apte  post  w.  1026 — 1088 
ad  ignem  w.  1009  et  1013  commemoratum  reverti.  Ei  quam 
propono  transpositioni  obstare  videtur,  quod  in  codd.  v.  1104 
legitur  rebus  et  igni  ideoque  Lucretius  ignem  hoc  versu 
aliquo  modo  commemorasse  et  sic  v.  1103  seqq.  cum  w. 
1089 — 1102  coniunxisse  videtur.  Sed  neque  quod  traditum 
est  et  igni  neque  quod  Goebelius  qu.  pag.  26  coniecit  ab 
igni  ferri  potest.  Lucretius  enim  w.  1103 — 1105  sententia 
generali  singulas  res  comprehendit,  quas  v.  1106  seqq.  trac- 
taturus  est;  neque  vero  intellegitur ,  qui  ignis  cognitus  usus 
ad  eas  quae  v.  1106  seqq.  afferuntur  res  inveniendas,  prae- 
serfcim  ad  agrorum  et  pecoris  dividendi  inventionem,  contule- 
rit.    Lachmanno  igitur  assentiendum  est,  quod  igni  amovere 

voluit;  neque  vero  eius  coniectura  benigni  pro  et  igni 
probari  potest.  In  urbibus  enim  condendis  arcibusque  lo- 
candis  benignitatis  regum  signa  conspici  non  posse  recte 
Bockemuellerus  adnotat;  et  satis  dilucide  Lucretius  v.  1107 
addidit  praesidium  ipsi  sibi  perfugiumque.  Persua- 
sum  mihi  est  Lucretium  v.  1104  scripsisse: 

commutare  novis  monstrabant  rebu'  repertis 
et  verba  et  igni  ab  interpolatore  aliquo   profecta  esse,   qui 
inter  novas  bas  res  ignem  quoque  fuisse  adnotare  vellet. 

VI,    102—115. 

Vv.  102 — 107,  quibus  de  natura  nubium  agitur,  nullo 
modo  cum  eis  qui  antecedunt  versibus,  96 — 101,  cohaerent. 
His  enim  explicatur  quomodo  tonitrua  fiant;  et  additur  toni- 
trua  fieri  omnino  non  posse,  si  coelum  serenum  sit,  sed  denso 
tantum  nubium  agmine.  Versibus  autem  102 — 107  de  cor- 
porea  natura  nubis,  de  eius  materie  et  contextu  disseritur; 
et  nubes  cum  firmissimis  et  tenuissunis  corporibus  conferun- 
tur.  Itaque  cum  vv.  96 — 101  et  w.  102 — 107  de  diversis 
rebus  agatur,  eos  particula  praeterea  coniungi  non  posse 
apparet.  Hoc  vocabulum  ex  alio  verbo  corruptum  esse  veri- 
simile  id  quidem  non  est;  sed  etiamsi  coniectura  (Bockemuel- 
lerus  scribit  perterebrans)  id  admovere  liceat:  res  mhilo 
melius  procedit.  Nam  etiamsi  non  negaverim  Lucretium  ad 
tonitru  explicandum  aliis  nonuuUis  versibus  additis  aliquo 
modo  versibus  102 — 107  uti  potuisse,  certe,  ut  nunc  sunt, 
quid  ad  originem  et  naturam  tonitruum  describenda  vale- 
ant,  non  intellegitur.  Itaque  quin  falso  loco  inserti  sint,  non 
dubito.  Sed  priusquam,  ubi  collocandi  sint ,  quaeramus,  quid 
de  versibus  108 — 115  iudicandum  sit,  videamus. 

Eos  cum  vv.  102 — 106  coniungi  non  posse,  non  est  quod 
moneam.  Quaerendum  autem  est,  num  aliquo  modo  cum  w. 
96 — 101  et  116 — 120  apte  coniungi  possunt. 

Ac  primum  quidem  cum  tonitrus  cum  aliis  rebus  com- 
parationem  et  determinationem  localem,  quae  est  in  verbis 
patuli  super  aequora  mundi,  contineant,  duae  sunt 
rationes,   quibus   is  coniungendi   modus,   qui  positus  est  in 

particula  etiam,  bene  se  habere  possit:  in  w.  qui  antece- 
dunt  aut  alia  comparatio  aut  alia  determinatio  localis  inesse 
debet.  Quarum  rerum  neutra  est;  neque  enim  ulla  compa- 
ratio  in  w.  96 — 101  est,  et  determinatio  localis,  quae  ex- 
pressa  est  verbis  sublime  volantes  aetheriae  (v.  97  et 
98),  eadem  fere  est  atque  ea,  quae  est  in  verbis  patuli 
super  aequora  mundi.  Apta  igitur  versuum  96 — 101  et 
102 — 107  coniunctio  non  exstat;  et  quomodo  coniunctura  effici 
possit,  non  video. 

Demde  si  ad  w.ll6 — 120  nos  convertimus  et,  num  cum  w. 
108 — 115coniungi  possint,  quaerimus,  duaeres  statim  offensioni 
sunt:  primum  a  Lucretii  consuetudine  alienum  est  praemit- 
tere  tonitrus  cum  aliis  rebus  comparationem  et  tum  demum 
causam  et  originem  exponere;  neque  enim  solum,  ubi  de  to- 
nitribus,  sed  etiam,  ubi  de  fulguribus  et  de  fulminibus  disse- 
rit,  semper  causam  primo  loco  ponit  cf.  w.  96,  121,  132, 
137,  142,  145,  150,  157;  160,  173,  204,  214;  295,  300,  309; 
deinde  sequuntur  exempla  per  ut,  ceu  vel  aUo  modo  annexa. 
Praeterea  quod  w.  116 — 120  describitur  tonitruum  genus,  quo- 
rum  sonum  Lucretius  dicitaridum  esse  et  diu  duci,  bene 
conferri  non  potest  cum  eis  sonitus  generibus,  de  quibus  w. 
114  et  115  sermo  est.  Nam  etiamsi  arida  ea  dici  posse 
concedam,  cum  huius  vocabuli  usus  prorsus  ab  gustibus  pen- 
deat,  certe  non  diu  ducuntur.  Sed  cum  ex  hisce  rebus 
certum  iudicium  facere  non  possimus,  accedamus  ad  graviora. 
Omnis  enim  earum  de  quibus  agimus  partium  coniunctio  con- 
iectura  eaque  falsa  nititur.  Verba  enim:  fit  quoque  enim 
interdum  ut  (v.  116),  quae  vulgo  leguntur  pro  codicum 
verbis:  fit  quoque  enim  interdum,  Lucretii  non  sunt, 
quippe  qui  in  similibus  formulis  vocabulum  interdum  sem- 
per  in  enunciatione  secundaria  ponat  cf.  fit  quoque  ut 
interdum  IV,  815,  1210;  VI,  137,  300,  830,  1040;  nam 
fit  ut  interdum  VI,  426;  hoc  fit  ubi  interdum  VI, 
431.  Vera  igitur  versus  116  lectio  restituitur,  si  pro  enim 
legimus  ut: 

fit  quoque  ut  interdum  non  tam  concurrere 
nubes. 

Nunc  iam  apparet  w.  116 — 120  remotis,  quae  interposita 

sunt,  versum  101  excipere:  Lucretius  postquam  de  tonitan, 
quod  nubibus  concurrentibus  nascitur,  disseruit,  transgreditur 
ad  id  tonitrum  genus,  quod  oritur,  cum  nubes  „minus  fron- 
tibus  adversis  concurrunt  quam  de  latere  eunt  diverso  motu 
radentes  corpora  tractim."  Atque  quemadmodum  illud  sic 
etiam  hoc  genus  per  se  satis  dilucidum  insuper  exemplis  ab 
aliis  rebus  desumptis  illustrari  opus  non  esse  duxit. 

Nunc  si  de  vv.  102 — 107  et  108 — 115  collocandis  quae- 
rimus :  illi  extra  carmen  continuum  scripti  sunt.  Fortasse  Lu- 
cretius,  cum  totam  suam  de  tonitribus  et  fulminibus  disputa- 
tionem  satis  certo  fundamento  carere  vidisset,  aliam  huic 
disputationi  partem  praemittere  in  animo  habuit,  qua  de  nu^ 
bium  natura  ageret  Vv.  108 — 115,  quod  ad  sententiam  at- 
tinet,  bene  cum  vv.  131 — 136  coniunguntur,  quibus  tonitrua 
describuntur,  quae  ventis  nubila  perflantibus  oriuntur.  Ad 
hoc  tonitruum  genus  explicandum  iam  unum  exemplum  w. 
135 — 136  allatum  est,  quocum  versuum  108 — 115  exempla 
bene  coniunguntur. 

Forma  autem  versus  108,  in  quo  ad  verba  dant  soni- 
tum  aliud  subiectum  supplendum  est  quam  quod  v.  136  cum 
eisdem  verbis  coniunctum  est,  non  ita  comparata  est,  ut  cen- 
sere  possimus,  Lucretium  w.  108 — 115  ita  ut  sunt  post  v. 
136  collocaturum  fuisse.  Itaque  eos  postea  scripsisse  videtur 
eo  quidem  consilio,  ut  post  v.  136  ponerentur,  sed  eorum, 
quae  iam  scripta  erant,  non  satis  ratione  habita. 

VI,  400—403. 

Vv.  400 — 403  loco  movendos  esse,  quamquam  Briegerus 
(Burs.  1876,  11,  169)  id  necessarium  non  esse  dicit,  tamen 
Bockemuellero  assentiar.  Nam  si  manent,  ubi  traditi  sunt,  w. 
390 — 403  arctius  inter  se  coniunguntur  et  longius  ab  eis  quae 
sequuntur  seiunguntur,  cur  autem  vv.  400 — 403  versuum 
390 — 399  argumento  propiores  sint  quam  versus  404 — 405, 
non  intellegitur.  Contrarium  certe  rectius  iudicaveris;  nam 
postquam  vv.  399 — 400  quaesitum  est,  cur  Juppiter  telum 
suum  in  terra  optundi  sineret,  aptissime  sequitur  quaestio, 
cur  in  mare  mittat.  Itaque  persuasum  mihi  est  a  versu 
399  ad  versum    404  progrediendum   esse.     Neque  vero  cum 

Bockemuellero  versus  400 — 403  post  versum  405  coUocem; 
neque  enim  video,  cur  cum  una  totius  huius  argumentationis 
(379-^422)  parte  arctius  coniungantur  neque  potius  ita  po- 
nantur,  ut  peculiare  argumentum  contineant.  Id  consequimur, 
si  solitum  particularum  ordinem,  ex  quo  apud  Lucretium 
postremo  ultimum,  denique  paenultimum  argumentum  du- 
cit  (cf.  quae  dixi  ad  I,  370 — 397),  secuti  ante  v.  417  eos  po- 
nimus.  Hoc  loco  etiam  propterea  bene  se  habent,  quod,  cum 
in  versuum  417 — 422  enunciationibus  nomen  Jovis  sit  sub- 
jectiim  quod  vocaut,  in  versibus  autem  412 — 516  idem  sub- 
iectum  non  sit:  ante  v.  417  aptissime  Jovis  nomen  ipsum 
commemoratur,  quod,  cum  idem  atque  in  v.  390  (ipse  i.  ^, 
pater)  subjectum  in  versuum  404 — 411  enunciationibus  m^ 
neat,  inde  a  v.  399  usque  ad  v,  411  omnino  non  desideratur, 
Omnia  quae  ad  sententiam,  quae  vv.  387 — 389  proposita 
est,  refutandam  afferuntur,  mea  sententia  in  quiiique  divi- 
denda  sunt  partes:  1)  390 — 399,  404 — 405;  2)  praeterea 
406—410;  3)  et  411— 416;  4)  denique  400—403;  5)  postremo 
517—522. 

VI,  608—638. 

BQckemuoUeri  versuum  608 — 638  post  v?  711  trauspositio 
vix  refutatione  eget.  Versibus  enim  703 — 711  Lucretius  ex- 
ponit  aliquot  esse  res,  quarum  complures  quidem  causae  co- 
gitari  possint,  sed,  si  fiant,  ad  unam  tantum  earum  referen- 
dae  sint.  Versibus  autem  608 — 638  complures  afferuntur 
causae  quae  una  et  coniunctae  efficiant,  ut  mare  non  Jiugea- 
tur;  utrum  vero  omnes  hae  uno  eodemque  tempore  an  non- 
nullae  post  intervaUa  tantum  una  cum  ceteris  vim  suam  ex- 
hibeant,  nihU  omnino  interest. 

Lachmannus  de  his  versibua  haec  iam  recte  vidit:  cum 
haec  pars  particula  principio  incipiat,  eam  complurium 
inter  se  arctius  cohaerentium  partium  primam  esse  debere; 
hanc  partium  seriem  initium  a  versu  608  capere  non  posse, 
cum  ea  pars,  qua  de  terrae  motibus  agitur,  (vv.  335 — 607) 
et  ea,  qua  de  Aetnae  eruptionibus  agitur  (vv.  639 — 702),  inter 
se  coniungendae  sint;  denique  recte  dixit  nuUum  exstare  lo- 
cum  ubi   hi  versus  carminis  continuitati  apte  inseri  possent 

Quaerendum  autem  est,  quaenam  illa  sit  rerum  series,  qua- 
rum  primam  e  versibus  608 — 638  constare  Lucretium  voluisse 
iudicaudum  sit.  Briegerus  (Burs.  1876,  11,  169)  recte  mo- 
nuit  partitionem  rerum  libri  VI.  in  „terribilia"  et  „mirabilia", 
qua  Bockemuellerus  usus  est,  nuUo  Lucretii  loco  comprobari 
posse  omniaque  quae  ex  ea  ad  partes  ordinandas  conclude- 
rentur  falsa  esse.  Alia  autem  rerum  libro  VI.  tractatarum 
partitio  exstat,  qua  Lucretium  usum  esse  constat  et  quam 
ipse  in  prooemii  versu  50  commemorat,  partitionem  dico  in 
f4£T€WQa  et  qtiae  in  terris  fiant  mirabiUa.  Neque  quidquam 
mihi  obstare  videtur,  quominus  Lucretium  id  altera  totius 
libri  VI.  parte  primo  loco  rem  versibus  608 — 638  tractatam 
ponere  in  animo  habuisse  putemus.  Pono  igitur  eos  aiite  v. 
535.  Quod  si  recte  fecero,  haec  fere,  quae  ad  totius  Hbri 
condicionem  spectant,  dicenda  erunt:  Lucretius  olim  ea  quam 
diximus  partitione  in  libri  VI.  rerum  dispositione  usus  ille 
quidem  erat,  sed  expressis  verbis  eam  indicari  opus  non  esse 
duxit  et  verbis  Nunc  age  ad  alteram  partem  transiit.  Po- 
stea  vero  cum  scripsit  versus  608 — 638,  priusquam  ad  terrae 
res  tractandas  transiret,  pauca  prioris  partis  finiendae,  alte- 
rius  praeparandae  causa  praemittere  constituit;  haec  autem 
componenda  in  aHud  vel  in  id  tempus  distulit,  quo  ultimam 
ad  totum  carmen  limam  adhibiturus  erat. 

VI,  777—780. 

Hoc  versus  in  codd.  falso  loco  positos  esse  Bockemuelle- 
rus  recte  vidit,  sed  ipse  quoque  falso  loco  videtur  collocasse 
(post  V.  772).  Lucretius  argumentationem,  qua  expUcet,  quo- 
modo  fieri  possit,  ut  aves  super  Averna  loca  volantes  in  ter- 
ram  decidant  et  interficiantur,  hoc  modo  instituit,  ut  primum 
in  terra  primordia  diversissima ,  partim  vitaHa  partim  insa- 
lubria  vel  etiam  mortifera  esse,  deinde  diversis  animalibus 
singulas  res  diversis  modis  aptas  esse  dicat,  tum  homini  cum 
multas  alias  res  tum  nonnullas,  quas  terra  exhalet,  infestas 
esse  doceat.  Ex  his  praemissis  quorum  primum  versibus  769 
—772,  alterum  vv.  773—776,  tertium  vv.  781—817  contine- 
tur,   concludit  (w.  818  seqq.)  e  terra  res  quoque  exhalari. 

quae,  quamquam  hoiniiiibus  non  noceant,  tamen  avibus  mor- 
tiferae  sint. 

Itaque  cum  in  primo  et  secundo  praemisso  vis  senten- 
tiae  posita  sit  in  diversitae,  w.  777 — 780  neque  post  v. 
776  neque  post  v.  772  locum  habent.  Coniungendi  potius 
sunt  cum  tertio  praemisso  et  post  v.  782  collocandi;  quo 
versu  cum  de  sensu  hominis  in  universum  dictum  sit,  nunc 
singula  sensus  enumerantur,  quibus  res  inimicae  percipiantur ; 
tum  V.  783  Lucretius  ad  ipsas  quae  homini  infestae  sint  res 
tractandas  transgreditur. 

VI,  948—958. 

Vv.  948 — 950  ab  interpolatore  profectos  esse  Neumannus 
(1.  c.  pag.  48)  vix  cuiquam  persuadebit.  Nam  si  interpolator 
exempla  Lucretiana  augere  voluisset,  ea  certe  ex  vv.  I,  489 
496  transcripsisset,  non  ipse  composuisset.  Sed  recte  Neu- 
mannus  in  eo  offendit,  quod,  cum  vv.  948 — 950  frigus  et  ca- 
lidum  vaporem  per  aes,  aurum,  argumentum  trausire  exposi- 
tum  sit,  w.  952  et  953  denuo  de  frigore  et  vapore  sermo  est 
et  nunc,  quod  penetrent,  ferrum  commemoratur,  quo  aes  et 
aurum  Lucretii  sententia  validiora  sunt.  Hoc  vitium  toUitur 
versibus  948 — 950  post  v.  953  coUocatis  —  v.  enim  954  cum 
eis  quae  sequuntur  coniungendus  est,  cf.  PoUium  Philol.  26, 
538  — .  Versibus  in  hunc  ordinem  redactis  etiam  particula 
item  suo  iure  posita  est.  Huic  transpositioni  particula  de- 
nique  v.  951  non  obstat;  nam  cum  w.  948 — 950  arctissime 
cum  w.  951 — 953  cohaereant,  versuum  942 — 953  argumen- 
tum  bene  in  tres  has  partes  dividi  potest:  1)  942 — 943;  2) 
944—947 ;  3)  951—953,  948—950.  Sed  cum  in  ea  quae  se- 
quitur  pars  (w.  954—958)  etiam  particula  denique  duca- 
tur,  fortasse  non  erraverim,  si  non  solum  w.  948 — 950  sed 
etiam  w.  954 — 958  vel  954 — 957  postea  additos  et  Lucre- 
tium  particulam  denique  v.  951  mutare  obUtum  esse  dicam. 

VI,  1149—1155. 

V.  1151: 

omnia  tum  vero  vitai  claustra  lababant 
in  apodosi,  iii  qua  nunc  est,  locum  non  habere  videtur;  vo- 

cabulum  enim,  quod  est  vero,  apud  Lucretium  nisi  vi  ad- 
versativa  non  ursurpatur,  cf.  exempla  ab  Holtzio  pag.  24  col- 
lecta,  quibus  baec  addenda  sunt:  I,  IQOl;  11,  593,  652;  IV, 
62Q,  1134.  Apparet  autem,  quod  v.  1151  dictum  est,  id  ac- 
curatius  explicari  vv.  1154  et  1155  bominis  divisione  in  ani- 
mum  et  corpus  facta.  Itaque  non  dubito,  quin  a  v.  1150  ad 
versum  1152  progrediendum  et  v.  1151  ante  v.  1154  collo- 
candus  sit: 

1149  inde   ubi   per  fauces   pectus   complerat  et 
ipsum 
morbida    vis    in    cor    maestum    confluerat 
aegris, 
1152  spiritus   ore  foras  taetrum    volvebat   odo- 
rem, 
rancida    quo    perolent    proiecta    cadavera 
ritu, 
1151  omnia  tum  vero  vitai  claustra  lababant, 
1154  atque  animi  prorsum  tum  vires  totius,  omne 
languebat  corpus  leti  iam  limine  in  ipso. 

